
D  E 

COJMMENTARIUS. 


^^uaniYis  cle  tota  humani  corporis  fabrica  ea  pars,  qiiae  ad  ossa 
pertinet,  longo  jam  terapore  diligenter  exculta,  praeclare  nunc  cog- 
nita,  et  numeris  omnibus  absoluta  videatur;  quod  et  disertos, 
diligenterque  conscriptos  habemus  humauorum  ossiura  tractatus, 
et  nitidissimas  ossium  humani  corporis  tabulas  ad  vivum,  ut  ajunt, 
delineatas;  frequentesque  sint  anatomicae  disciplinae  doctores,  qui 
propter  ingentem  minutiarum  copiam ,  quae  paulatim  in  ossiura 
descriptionibus  invectae  sunt,  sex  integros  menses  impendunt,  ut 
coram  auditoribus  suis  exiguas  quasque  ossium  asperitates,  et 
foveolas,  et  spiracula  in  singulis  ossibus  proponant,  persequantur- 
que :  nihilo  tamen  secius  haud  immerito,  et  sine  cavillationis,  aiit 
arrogantiae  nota  sciscitari  aliquem  adhuc  posse  censeo,  quaenam 
sit  penitior  ossium  fabrica.   Enim  vero  rejectis  ultro,  ablegatisque 


liypotliesibus,  quas  de  ossium  corrugatis  laminiSi  deque  quadruplici 

ordine  clavicularum  laminas  easdem  conjungentium  Gagliardus 

commentus  est,  tum  et  iis,  quas  de  spiraculis  succo  pingui  in  ossibus 

n^ehendo    destinatis    Haversius    vulgavit,   liaud   sane    meliora, 

utilioraque,    meo    quidem   judicio,    de   ossium   intimiore  fabrica 

docent    neoterici,    quoties   uno  ore,    quasi   rem    praeclare  notam 

ac  penitus  exploratam  renunciarent,   tradunt  ossa  ex  fihris^  lami- 

niSy  tabulatisve^   alterum  supra  alterum  structls  coagmentata  esse  ^ 

vel   ita    simul   nexis,    copulatisque ,   ut  stratum   unum   in   alterum 

interseratur  i    ^)    tum   vero    quoties    fibras    in    ossibus    cylindricis 

secundum  longitudinem  porrectas  commemorant,    in   complanatis 

autem   ossibus    a    centro    ad   peripheriam    ductas;    atque   demum 

ex  majore,  aut  minore  laminarum,  vel  tabulatorum  numero,  et 

altitudine,  majorem,  vel  minorem  ossium  densitatem,    ac  robur 

pendere   commonefaciunt.     Neque   porro  et   ii   naturam,    ac   rei 

veritatem   satis  consuluisse  videntur,  qui   vulgatam  de  intimiore 

ossium  fabrica  sententiam,ut  amplius  coniirment,  atque  tueantur, 

ossa   calcinata,   quae  in    bracteas  et  tabulata   sponte  secedunt,  in 

medium   producunt,    et    chirurgorum    aiFerunt    testimonia,    qui 

cariem    a   sano    osse    per   laminas     bracteasque    abscedere    ferme 

quotidie  oculis  usurpant,  accuratissimarum  observationum,  et  ad« 

ministrationmn   anatomicarum   ioco,    rerum   species    et   fallacias 

sectantes. 

a)  Reichei,.     Dissert.  de   ossium   ortu   atque  structura. 


Sane  qnilibet  harum  rerum  studiosus,  posthabita  scholarum 
auctoritate  et  partium  studio,  voluerit  modo,  haud  quidem  peni- 
tiorem  durissimi    ossium    corticis   substantiam,    quae    exquisitam 
quamdam    investigandi    rationem    requirit,    sed    externam    dum- 
taxat  ossium  superiiciem,  in  junioribuspraesertim  subjectis,  attente 
intueri,  nullus  dubito  quin  e  vestigio  cognoscat  confidenter  nimis, 
ne   dicam  perfunctorie ,  traditum  hactenus   fuisse   ab    anatomicis 
fibras  adesse  in  ossibus,  easdemque  in  cylindricis  secundum  lon- 
gitudinem,  in  comj)lanatis  vero  ossibus  a  centro  ad  peripheriam 
porrectas  reperiri;    minimeque   idem  sedulus  observator  ambiget 
id   omne,    qubd  fihrosum   in    ossibus    dicitur,    nihil   aliud   esse, 
quam  speciem  rerum    et  fallaciam;    easque  breves  lineolas,    quas 
perperam  Jtbras  appellant,    tantillo   emenso    spatio,    brevissimis 
aliis    ejusdem    generis    tractubus    sub    diversis    angulis   copulari, 
qui  porro  tractus  propter  successivam  eomm  appositionem  minus 
advertentibus  facile   imponunt,    quasi    filamenta    essent  a  summo 
ad   imum  os    continuata.       Optimis    autem   adhibitis   perspicillis 
unusquisque   facile   dignoscet   eos   tractus    ramosos  esse  ^)    et  ad 
angulos  plus   minus   acutos    concurrere    cum  proximis,   et   cum 


b)  Id  ipsum  olim  adverterat  Malpighhjs.  Anat.  Vlant.  „Haec  filamenta, 
ajebat,  non  omnino  sibi  parallella  sunt,  et  hinc  inde  breves  appendices  promunt 
filamentosas ,  quibus  in-vicem  colligata  rete  efforraant,  parum  a  Z/3ri  natura  distans, 
cujus  potiores  areae,  et  tota  Ebrarum  compages  exsudante  os&eo  succo  repletur 
et  tumet." 


iisdem  varia  et  niultiplici  ratione  implicatos  *')  reticulatum.  quod- 
dam  opus  conficere,  late  conspiciendum  per  universam  ossium 
superficiem,  sive  cylindrica  ea  sint,  sive  lata  et  complanata. 

Et  quatenus  ad  laminas,  et  tabulata  in  ossibus  alia  aliis 
superstructa,  quisque  harum  rerum  idoneus  aestimator  facile  in- 
telliget,  atque  fatebitur,  calcinationem  rudem  nimis  processum 
esse,  ut  ex  eo  tuto  liceat  anatomicis  deducere,  ossa  secundum 
naturam  ex  pluribus  stratis,  laminisve  sibimet  superimpositis  coa- 
iescere.  Nam  durissima  quamvis  haec  animalium  organa  cum 
non  utrobique  tamen  per  totam  ipsorum  intimiorem  substan- 
tiam  ejusdem  sint  densitatis,  eademque  cohaesionis  vi  in  singulas^ 
ipsorum  partes  firmata,  ignis  actione  compenetrata,  atque  divulsa, 
inaequaliter  laxentur,  atque  in  plura  strata  abscedant  necesse 
est,  tametsi  id  genus  divisionis,  structuraeque  a  naturali  ossium 
conformatione  longe  sit  alienissimum .  Neque  rursus,  propterea 
quia  in  vivis  caries  per  bracteas  a  sano  osse  excutitur,  ideo  asse- 
rere  anatomicis  licet,  ossa  secundum  naturam  pluribus  tabula- 
tis  sibimet  ex  ordine  superimpositis  instructa  esse;  quandoquidem 
mollissimarum  partium ,  et  organorum  humani  corporis,  et  cutis 
nominatim  gangraenosa  crusta  per  laminas,  et  strata  a  suppositis 
sanis  partibus  abscedit,  tametsi  nihil  magis  de  tota  humani  cor- 


c)  Albinus.     Jcones  ossium  foetus .  Tab ,  I.  Fila  in  se  mutuo  fusa  descri- 
bit.    Fig.  IL 


poris  fabrica  certum  sit,  quam  cutis  substautiam,  atque  texturam 
a  tabulatorum  superstructione  quam  longissime   discrepare. 

Sed  non  externam  modo  ossiuni  superficiem,  quod  sub 
oculis  uniuscujusque  facile  cadit,  sed  etiani  maximam  partem 
totius  osseae  naturae  reticulatam^  vel  cellulosam  esse  praenuntio, 
atque  affirmo.  Quod  ipsum  ut  ostendam  non  magnum  sane 
niihi  onus  impono.  Satis  enim  est  ut  omnia  et  singula  quaeque 
humani  corporis  ossa  bifariam  divisa ,  quernadmodum  olim 
Cheseldek  lus,  ^)  et  ego  quotannis  inter  tradendam  Anato- 
men,  coram  auditoribus  meis  facere  soleo,  in  medium  profe- 
ram.  Quandoquidem  per  simplicem  hanc  totius  humani  sceleti 
administrationem,  uno,  ut  ita  dicam,  oculi  obtutu,  cuique,  minus 
etiam  in  anatomicis  versato,  palam  est,  maximam,  subducta 
ratione,  ossium  partem  reticulatam^  seu  cellulosam  esse ;  minimam 
in  iisdem  ossibus  superesse,  quae  dura  est,  concreta,  ac  lapi- 
dea,  quaeque  corticis  adinstar  reticulatam,  sive  cellulosam  extus 
obducit,  atque  complectitur .  Sane  exigua  est  ratio,  atque  pro- 
portio  corticis  ad  spongiam  lati  ossis  scapularum,  et  coxendicum; 
minima  iu  corporibus  vertebrarum,  atque  tota  spinae  columna, 
quibus  in  ossibus  magna  spongiosae  substantiae  vis  tenui  dum- 
taxat  ossea  crusta  extus  coercetur.  Maxilla  inferior,  et  clavicula, 
et  sternum  multo  magis,  atque  costae  ossa  sunt  maximam  partem 
spongiosa.      Ad  haec,   in   ossibus  carpi,   et   metacarpi,   et  hisce 

A)    Osteography. 


similibus,  qnae  iii  pede  sunt,  digitorumque  internbdiis  spongiosa, 
gossypiacea,   cellulosa  textura  tantopere   exterioris  crustae  tenui- 
tatem  amplitudine  excedit,  ut  si  quis  ossa  manus  pedisque  spon- 
giosa   diceret,   id   sane   non  immerito   faceret.     Et   quatenus   ad 
reliqua  artuum  ossa,  vulgo  etiam  liominum  nota  res  est,  mediam 
quidem  cylindricorum  ossium  partem,   liumeri  nimirum,    radii, 
ulnae,     femoris,    tibiae,     fibulae,    et    praeduram     "valde     esset 
et  ma3j;ime  firmam,   eamdem  vero   quo   sensim  magis  ad  memo- 
ratorum  ossium  extremitates  accedit,  paulatim  laxari,  inque  ipsis 
extremitatibus  in  levia,  et  spongiosa  tubera ,  tenui  extus  obtegente 
ossea  pagina,  vehementer  intumescere.     Neque  porro  in  ossibus 
modo  totius  sceleti,   sed  et  in  iis  cartilaginibus,    quae  sero  qui- 
dem,  aliquando  tameu  ossescunt,  quemadmodum  sunt  costarum, 
et  laryngis  cartilagines ,    per    medium    secundum    longitudinem 
difFissis,    eadem  fere  ac  in   ossibus  conspicienda   occurrit  exigua 
ratio,    atque  proportio,    quam   externa   compacta  ipsarum  cartila- 
ginum  crusta  ad  intimam  earumdem  gerit  reticulatam  alveolarem 
substantiam.  x 

Tota  idcirco  controversia  circa  penitiorem  ossium  fabricam, 
si  quid  judico,  eo  redit,  non  quidem,  utrum  generatim  ossa 
maximam  partera  cellulosae  fabricae  sint,  an  secus;  nam  primum 
illud,  serra  tantum  ducta  per  singula  quaeque  humani  corporis 
03sa  satis  unicuique  in  comperto  esse  potest ;  sed  num  durus  quo- 
que,  ac  ferme  lapideus  ossium  paries,  et  compacta  Jiorum  orga- 


— ^ 

nomni  extinia    cmsla   aeque  ac  intima   ossiuni  substantia  cellu- 
losam  texturam  obtinuerint.     Cui  quidem  quaestioni,  ut  accurate 
quantum  in  me  esset   satisfacerem ,     optimum   duxi  syntheticam 
primum,  dein  analyticam  investigandi  metlioduni  inire.     Nimi- 
rum  primo  loco  ossium  texturam  in  ipsis  animalium  primordiis 
rimari  coepi,  ubi  primum  videlicet  cartilagines   vertere  se  in  os 
incipiunt,    primaque    futuri    ossis    rudimenta    semel    apparent. 
Nara  veritati  consonum  videbatur  fore,  ut  naturam  in  moliendo 
ossificationis  opere  intentam  quadantenus  occupando,  quae  prin- 
cipiorum  in  construeudis  ossibus  dispositio,  et  penitioris  liorum 
organorum  fabricae  ratio  esset  plane  aperteque  appareret.    Dein- 
ceps  durissima  adulti  hominis  ossa  terreis  particulis  de  industria 
spoliata  ad  primordialem  iiabitum  mollitudinem  ac  pelluciditatem 
redegi,  ratus  fore,  quod  auspicato  contigit,  ut  in  Ins  ossibus  per- 
fectam   quamvis   maturitatem   adeptis,    eumdem  liceret  penitioris 
texturae  ordinem    atque   rationem,   quam   in   embryone  obtinue- 
rant   ostenderantque ,  introspicere.     Halleri   idcirco   Cl.  expe- 
rimenta  de  ossium  pulli  gradatim  in  ovo  subnascentis  formatione 
iteravi,  quorum  praecipua,  omnino,  ut  in  meis  adversariis  reperio, 
subjiciam. 

Uie  P^III.   ab  incuhatione . 

Femur,  ac  tibia  rite  corformata,   sed  cartilaginea  tota,  flexi- 
iia ,    pellucida ,   in   quibus ,   vel   acutissimis  adhibitis  vitris ,  non 


lO 


licet   quicquam   dissimile  introspicere .     Exsiccata  in  substantiam 


gunrnii  similem  abierunt. 


Die  IX. 

Circa  medium  femoris  ac  tibiae  cartilagineae  flavedo  incipit 
apparere.  Cartilago  ibidem  aliquantulum  rugosa^  et  crispata  fit, 
caetera   levis    et  pellucida. 

Die  X 

Multo  magis  quam  pridie  femur,  ac  tibia  in  medio  flava 
et  rugosa.  Eae  rugae  acutis  vitris  magnitudine  auctae  elegantis- 
simum  exliibent  reticulatum  opus,  tractubus  ad  angulos  acutos 
mutuo  concurrentibus,  quod  porro  reticulum  cartilagineum  adliuc 
et  flexile  est,  neque  a  reliqua  futuri  ossis  cartilagine  nisi  opacitate, 
flavedine,  et  asperitate  quadam  discrepat. 

Die  XI. 

In  medietate  femoris  ac  tibiae  rugositas^  seu  reticulatum 
opus  rigescere  incipit.  Exsiccatum  utrumque  in  medio  se  susti- 
net,  dum  reliqua  femoris ,  ac  tibiae  cartilago  collabitur,  et  in 
substantiam  gummi  similem  corripitur.  Quidquid  in  medio  se 
sustinet  crusta  ossea  est^  rugosa.,  reticulata,  quae  tantulum  modo 
in  ipsius  medio  crassior  est,  quam  in  extremitatibus .      Praeterea 

circa  inferiorem  partem   femoris,    ac  tibiae  macula  richra  iiicipit 
apparere,   quae  arteriae  nutriciae  inferloris  sedem  indicat. 

Die   XII, 

Circa  medium  tibiae  reticulatum  opus^  seu  primaeva  ossi-- 
ficatio  ^  duobus,  punctis  rubris  superiore  uno,  inferiore  altero, 
terminata  est.  Nempe  et  superior  arteria  nutricia  ostendere  se 
incipit.     Exsiccatae  tibiae  media  pars  cylindri  formam  servavit, 

Bie    Xm 

Opaca ,  reticulaXa ,  ac  prorsus  ossea  femoris ,  ac  tibiae  me- 
dietas  "^)  extremitates  versus  sensim  magis  porrigitur,  vasisque 
pluribus  cruore  plenis  zonae  ad  modum  in  utroque  extremo  cir- 
cumdatis  terminatur.  Tenerrima  Iiaec  ossificationis  initia  vitris 
etiam  non  magnopere  amplificantibus  inspecta,  praeclare  osten- 
dmit,  atque  eviucunt  osseam  naturam  minime  £brosam  esse,  sed 
omnino  reticulatain^  cellulosam^  gossypiaceam  ^  eamdemque  mani- 
festissime  ex  brevissimis  tractubus,  glebulisve  ad  acutos  angulos 
simul  concurrentibus  esse   coagmentatam , 

Die  XV. 

^lhida  reticulata  ossea  suhslantia  multo  magis  versus  epipli)'- 
ses  producitiu*.     Zonae  vasorum  sanguiferorum  i\\  utroque  ossifica- 

e)  Tab.  I.  Fig.  VII.  VIII. 

tionis  extremo  positae  latius,  quam  stiperioribns  diebiig  patent, 
et  vividiori  rubore  nitent .  Heticulata  ossea  fahrica  vel  nudo  oculo 
longe  conspicua.  Osse  femoris  ac  tibiae  bifariam  secundum  lon- 
gitudinem  secto,  repertum  est  cum  internam,  tum  externam 
fistulae  osseae  partem  reticulato  opere  aeque  conflatam  fuisse, 
tum  vero  parietes  tubi  ossei  per  totam  ipsorum  altitudinem  undi- 
que  tomentosos  et  gossypiaceos  esse  ^)  nullo,  vel  exiguo  in  sectione 
eorum  parietum  apparente  tabulatorum,  aut  laminarum  sihimet 
superimpositarum  vestigio.  Vasa  autem  sanguifera,  quae  ex  zonis 
proficiscuntur,  incessu,  ac  datis  receptisque  inter  se  surculis  reti* 
culatam  ossis  texturani  adamussim  sequuntur,   et  exprimunt. 

Die   Xri. 

Heticulata  ossea  natura  femoris  ac  tibiae  epipliyses  prope 
attingit;  imo  in  ipsa,  quae  de  tota  ossis  diaphysi  superest,  car- 
tilagine  rugosa  superjlcies  spectanda  est,  futuri  reticulati  ossis  rudi- 
mentum;  quandoquidem  liisce  rugis,  ut  in  osseam  naturam  ver- 
tantur  nihil  deest,  quam  ut  terreas  particulas  suscipiant.  Zo~ 
narum  rubor  magis,  quam  pridie  ex  utroque  ossis  extremo  ver- 
sus  ipsius  medietatem  latescit,  atque  expanditur,  totumque  os  san- 
guineo  veluti  rore  suffusmn  videtur.  Sectmn  femur  secundum 
longitudinem ,  nullum  in  altitudine  parietum  osseae  fistulae  prae- 

f)  Ibidem.   Fig.  IX. 


buit  indicium  lanielUtae  fabricae,  sed  undique  gossypiaceum  appa- 
ruit,  reticulatum  ac  cellulosum. 


Die  XVill. 

Exigua  pars  cartilaginis  superest  in  exEremitatibus  femoris 
ac  tibiae ,  crusta  ossea  reticulata  totam  fere  utriusque  ossis  diapliy- 
sim  occupante.  Zonae  vasormii  sanguiferorum ,  superior  nimirum 
et  inferior,  valde  expansae,  ac  in  centro  ossis  ferme' sibimet  oc- 
currentes  et  intermixtae,  totum  femur  ac  tibiam  rubore  infi- 
ciunt.  Porro,  utroque  osse  secundum  longitudinem  diffisso,  paries 
ipsorum  utrobique  per  totam  allitudinem  constanter  alveolaris 
et  cellulosus  apparuit,  idemque  in  femoris  sinuositate  spissior  quam 
in  opposito  latere.  Tubus,  seu  fistula  utriusque  ossis,  huc  illuc 
ifitus  sepimentis  cartilagineis  adhuc  abrupta,  et  arctata  est.  Peri- 
ostemn  internum  crebris  sanguiferis  vasis  simul  glomeratis  in- 
structum  intense  rubet.  Caeterum  prope  epiphyses,  quae  adhuc 
de  diaphysi  totius  ossis  superest  cartilago,  ea  coni  ad  modukim  in 
tubum  medullarem,  seu  fistulam  osseam,  elongatur,  qui  conus 
sensim  in  cuspidem  desinit  prope  centrum  ossis .  Per  hunc  convm 
cartilagineuni  ossium  extremitates  obsidentem  vasa  quaedam  ex 
utraque  zona  abscedentia  traiiciuntur  ad  epiphyses  fine  bifurcato. 
Ossa  frontis  etsi  flexiha  valde,  ac  ferme  cartilaginea,  tamen  nul- 
iibi  fibrosa  sunt,  sed  undique  manifesto  reticulata. 


l^ 

Die  XXI. 

Pullus^   diffracta   testa,    exciusioni  pr oximus.  ' 

Femur  ac  tibia  non  perinde  extus  rubent  atque  diebus  pro- 
xime  superioribus .  In  medio  utriusque  ossis  reticulatum  opus 
consueto  magis  adstrictum  est,  compactum  et  tractubus  ad  acutos 
magis  angulos ,  quam  prioribus  ab  incubatione  diebus  conspicie- 
batur,  concLirrentibus  coiiflatum;  ob  quam  causam  fit,  ut  exigui 
illi  tractus  sub  acutissimis  angulis  convenientes,  minus  adverten- 
tibus  facile  imponant,  quasi  fibrae  essent  secundum  ossis  lon- 
gitudinem  protensae.  Secto  autem  verticaliter  osse  femoris  ac 
tibiae,  periosteum  internum  se  obtulit  mucore  oleoso  obductum, 
fistulaque  medullaris  reperta  est  exiguis  tuberculis  cartilagineis  in- 
tus  saepe  arctata,  In  extremitatibus  vero  eorumdem  ossium,  quae 
cartilago  coni  ad  modum  per  tubum  osseum  intus  assurgit^  in  spon- 
giam  pellucidam  cartilagineae  flexilitatis  versa  erat,  oblongis  areo- 
lis  et  sinubus  sulcatam.  Ex  evolutione  autem  conicae  huius 
cartilaginis  ^  eiusdem  scissione  in  sulcos  et  cellulas,  consequitur 
necessario,  ut  proportio  tuberunl  ad  diapliysim  in  ossibus  velie- 
menter  augeatur,  propter  auctam  amplitudinem  nimirum,  et  in- 
tumescentiam  conicae  illius  cartiiaginis  ^  quae  diametrum  fistulae 
osseae  longe  excedit. 

Pullus    ante  bicluum   exclusus, 

Niliil  amplius  cartilaginosi  in  extremitatibus  femoris  ac  ti- 
biae,  praeter  epiphyses.  Detracto  periosteo ,  vasa  sanguifera  reti- 
culo  osseo  alte  lateque  admixta  et  intertexta  translucent.  Sectis 
de  more  secundum  longitudinem  femore  ac  tibia,  periosteum 
internum  rubet  vehementer,  vasaque  meditulii  muko  mucore 
oleoso  illita  ab  extremitatibus  versus  centrum  ossis  protenduntur. 
In  medio  femoris  ac  tibiae ,  cum  primis  ab  incepta  ossificatione 
diebus  fistulae  osseae  extima  superficies  tomentosa  tota,  et  gossy- 
piacea  fuisset,  nunc  duriusculum  corticem  in  medio  ossis  ostendit, 
adductis  manifesto  stipatisque  simul  tractubus,  areolisque  reticu- 
lati  ossei  operis.  Couus  ca7'tilagineus .,  quem  superioribus  diebuS 
videram  in  utroque  ossis  extremo  deductis  sulcis  alveolisque 
tumentem  valde,  nunc  in  fragilem  osseam  spongiam  tubera 
ossium  coniicientem  abiisse  reperio.  Praeterea  video  rursus  ex 
utraque  ossis  extremitate  vasa  rubra  ad  epiphyses  traiicere  earum- 
dem  appendicum  cartilaginearum  ossificationem  ex  ordine  moli- 
tui"a. 

Hactenus  in  pullo  incubato.  Porro  eadem  prorsus  est  pri- 
maeva  structura  ossium  humani  embryonis  viginti  octo  circiter 
linearum  longitudine.  Nempe  in  hoc,  quemadmodum  in  pullo 
circa  decimum  quartum  ab  incubatione  diem,  femoris  ac  tibiae 
medietas,  quae  vix  duas  tertias  partes  longitudinis  totius  ossis 
aequabat,  ossea   facta  erat,   caetera  cartilaginea .     Extima  femoris 

ac  tibiae  superficies,  perlosteo  rite  spoliata,  optimisque  vitris  m- 
specta  eleganter  reticiflata  apparuit,  tractubus  ramosis  brevissimis 
ad  acutos  aiigulos  simul  concurrentibus ,  omnino  ut  in  prima  evo- 
lutione  ossium  pulli  sub  incubatione.  Eadem,  de  quibus  sermo 
est,  humani  embryonis  ossa  per  longitudinem  secta ,  niliil  praeter 
spongiosam^  gossypiaceain  substantiam,  cum  intus  tum  extus, 
exbibuerunt.  Et  ossium  frontis,  atque  sincipitis  in  eodem  humano 
embryone ,  quamvis  tanta  esset  pelluciditas ,  et  ilexilitas,  ut  car- 
tilaginea  prorsus  viderentur,  tamen  penitior  structura  manifestis- 
sime  reticulata  erat;  tum  vero  et  scapularum  et  coxendicum  ossa 
spongiosa  tota  erant,  nullo  eatenus  duriusculo  cortice  extus  ob- 
ducta. 

Corollaria,  quae  ex  hisce  observationibus  consequuntur,  nisi 
vehementer  fallor,   haec  fere  sunt: 

I.  Cartilagines  futuri  ossis  modulum  esse,  singulasque  ossium 
partes  jam  delineatas  in  cartilaginibus  extitisse. 

II.  Reticulatam,  cellulosam  osseam  naturam,  ubi  primum  in 
cartilaginibus  circa  medietatem  ossium  cylindricorum  apparere 
incipitj   speciem  habere  rz/gositatis . 

IIL  Permutari  cartilagineum  modulum  in  os  vi,  et  actione 
sanguiferorum  vasorum,  tum  additione  terrae  cartilagineis  rugosis 
tractubus^  quibus  osseum  reticulum  conficitur. 

IV.  Ossificatione  incipiente  totam  fistulae  ossium  cylindri- 
corum  spissitudinem  altitudinemque,  cum  extus  tum  intus,  tomen- 

tosam,  levem,  gossypiaceam  esse,   nullo  prorsus  apparente  extus 
corticis  vestigio. 

V.  Perfecta  ossificatione,  parietem  fistulae  ossium  cylindri- 
corum  circa  medietatem  totius  ossis  incrementum  densitatis  cum 
imminutione  altitudinis  recipere;  arctius  nimirum  quam  prius 
adductis  ibidem,  stipatisque  simul  reticulatae  texturae  tractubus, 
alveolisque.  Nempe  quidquid  crustam,  seu  extimum  ossium 
corticem  facit,  id  niliil  aliud  est,  quam  primaeva  ipsamet  levis 
reticulata^  cellulosa  ossea  substantia  in  durum  corpus  pone  ossium 
superficiem  stipata;  quaeque  tum  in  cylindricis,  tum  in  compla- 
natis  ossibus,  non  prius  circa  eorum  medietatem,  aut  centrum 
appai-ere  incipit,  quam  absoluta  totius  moduli  cartilaginei  ossifi- 
catione. 

VI.  Spongiositatem,  cujus  magna  vis  est  in  ossium  cylin- 
dricorum  extremitatibus ,  niinime  repetendam  esse,  ut  plerique 
anatomicorum  docent,  ab  iis  lamlnis,  seu  tabulatis,  quae  ex 
parietibus  osseae  fistulae  v^ersus  cavum  niedullare  abscedere 
comminiscuntur ,  sed  referendam  esse  ad  primordialem  illam  car- 
tilaginem,  quae  in  ossium  cylindricorum  extremitatibus  coTii  ad 
modum  per  cavum  medullare  sursum  porrecta ,  mox ,  deductis  are- 
olis  cancellisque,  amplius  expansa,  ac  tuberosae  spongiae  simillima 
in  ipsis  ossium  cylindricorum  «xtremitatibus,  veliementer  intu- 
mescit. 

VII.  Postremo  ossium  cylindricorum  planorumve  primae- 
vam  penitiorem  texturam,  cum  in  pullo  incubato,  tum  in  tenerrirao 

humano  embryoiie,  quando  nimirum  in  utroque  ossa  vix  correpta, 
flexilia  adhuc,  levia,  et  gossypiacea  sunt,  niliil  aliud  esse  praeter 
opus  tenuiter  reticulatum  ^  ac  cellulosum;  atque  porro  si  quae  inter- 
dum  in  ossibus  planis  glebulae  occurrunt  inter  se  distinctae,  et  a 
centro  ossificationis  remotae,  eas  tamen  progrediente  ossificatione, 
in  unum  tandem  congregatas,  et  peculiariter  cum  proximis  irretitas, 
ad  totum  os  retiformi  opere  contexendum    symbolam  conferre. 

Quae  cum  ita  esse  sub  prinia  ossium  evolutione  comperuis- 
sem  circa  penitiorem  ossium  fabricam  generatim ;  peculiariter  vero 
circa  corticis  ossium  naturam  manifestissime  ex  osseo  reticulo  sti- 
pato^  adstrictoque  conilatam;  hoc  ipsum,  quod  synthetica  inves- 
tigandi  methodo  detexeram ,  analyticis  tentaminibus  confirmare 
me  posse  non  dubitavi,  duramodo  licuisset  durum  ossium  corticem 
terreis  particulis  rite  spoliatum,  deinceps  ita  sensim  sensimque 
laxare,  ut  intimam  ipsius  texturam  in  aperto  promeret. 

Adulti  idcirco  hominis  tibiarum  ossa  in  acido  muriatico  aqua 
diluto  tamdiu  demersa  servavi,  quamdiu  opus  fuit  ad  terreas 
particulas  de  illis  ossibus  elliciendas;  quo,  notissimb  caeteroquin 
inter  anatomicos,  artificio  solemus,  quotiescumque  ex  usu  est, 
durissima  quaeque  ossa  in  parenchymata  cartilaginea  multae  fiexi- 
litatis  ac  pelluciditatis  convertere,  ossium  naturali  forma  ne  mini- 
mum  quidem  immutata.  Igitur  tibiae  ossa  acidis  mineralibus 
infusa  ad  statum  flexilis  et  pellucidae  carlilaginis  cum  redegis- 
sem,  horum  ossium  parenchymata  continuo  maceraviin  limpida, 
eadem  prorsus  adhibita  diligentia,  qua  solemus  membranas,  vis- 

cera,  corium,  tendines,  aponevroses  in  cellulosum  tomentum  resol- 
vere.  Diutina  autem  solertia  eo  deveni  ut  tandem  tibiae  adulti 
hominis  durissimum  corticem  in  tomentcsum  reticulatum  textum 
converterem  °)  spougiosae  illi  fabricae,  qua  ossium  extremitates 
scatent,  plane  similem,  nisi  quod  stipatum,  et  valde  compressum 
quadantenus  fuisse  in  cortice  videbatur,  laxus  idem  textus',  et 
solutus  conspiciebatur  in  ejusdem  tibiae  meditullio,  extremoque 
tubere.  Et  quidem  in  perpendiculari  sectione  parenchymatis 
tibiae,  de  quo  sermo  est  ^)  nuUum  repertum  fuit  tum  extus, 
tum  intus  fibi-arum  vestigium,  nullum  vel  exiguum  in  spissitudine 
parietum  fistulae  osseae  laminarum  vel  tabulatorum  indicium ; 
sed  quae  universa  erat  durissima  tibiae  crusta  ea  per  totam  sui 
altitudinem  non  aliud  fuisse  apparuit ,  quam  cellulosum  contex- 
tum^  cancellis,  tractubusque  reticulati  operis  ita  dispositis,  ut  qua 
extus  ad  tibiae  superficiem  pertinebant  stipati  valde,  compressi  ia 
se  ipsosmet,  atque  arctati  essent,  sensim  vero  eos  cancellos  qua 
versus  tibiae  meditullium  propinquabant,  laxari  magis,  ampliari- 
que  ')  in  spongiositatem  demum  illam,  qua  cavum  medullare,  et 
extrema   tibiae    tubera  plurimum  turgent, 

Compacti  corticis  tibiae,  de  quo  sermo  est,  cellulosam 
reticulatam  fabricam  grato  spectaculo  contemplatus  sum ,  corticem 
ipsum  terra  et  humiditate  spoliatum,  mox  in    oleo  terebinthinae 

g)  Tab.  T.  Fig.  II. 
h)  ibid.  a   a. 
i)  ibid.    b  b. 

coiijectum  ad  lumen  attolleiido.'^)  Nam  propter  summam  corticis 
ossei  ita  administrati  pelluciditatem,  praeclare  licebat  tenuem  in 
eo,  quo  alte  compingitur,  reticulum  oculis  usurpare,  aperteque, 
et  citra  errorem  cognoscere  universam  illam  praeduri  ossis  crus- 
tam  gossypiaceae  naturae  esse,  et  brevissimis  ramosis  tractubus 
multifariam  simul  copulatis,  implicatisque  contextam. 

Haec  eadem  manifesta  fuerunt  in  osseo  cortice  data  opera 
sumpto  ex  tibiae  adulti  hominis  medietate  ^)  qiii  durissimus  est, 
eodemque  in  spiritu  vini,  postea  quam  terra  accurate  spoliatus 
fuerat,  suspenso,  ac  luce  reilexa  et  lefracta  diligenter  inspecto. 
Enim  vero  cellulosum  mollem  textum  representabat,  in  quo  frus- 
tula  mollis  cujusdam  substantiae,  ac  diversae  inter  se  figurae,  simul 
coliaerentia  "")  areolas  huc  majores,  illuc  minores,  cellulosi  mollis 
textus  fere  ad  exemplar,  intercipiebant. 

Neque  modo  in  cylindricis  ossibus,  sed  et  in  complanato« 
rum  ossium  adulti  hominis  compacta  pagina  terreis  particulis 
exuta,  i^eticulata  fahnca  spectanda  est.  Siquidem  ossium  frontis,. 
sincipitis,  atque  occipitis  exterior  interiorque  crusta,  flexilis  de 
industria  facta  atque  pellucida,  eademque  in  oleo  terebinthinae 
suspensa,  tota  undique  reticidata  conspicitur,  tantaque  ipsius 
crustae  cum  niolli  textu  celluloso  fabricae  similitudo  est,  ut  eam 

k)    Tab.   I[,    Fig.   I,    a  a  a. 
1)  Tab.  II.  Fig.  IV. 
m )  ibid.   a  a. 

pro  quadam  membrana  in  cellulosum  tomentum  dlutina  macera- 
tione  conversam  facile  acciperes.  Quocirca  adnotavi  cellularum 
formam  in  crusta  complanatorum  ossium  discrepare  ab  ea ,  quae 
alveolorum  in  cylindricis  ossibus  propria  est;  quod  videlicet  in 
complanatis  ossibus  areolae  magis  oblongae  sunt,  quam  in  cylin- 
dricis;  quasi  nimirum  crustae  ossium  complanatorum  cellulosi 
liiatus,  areolaeque,  cum  ossa  adliuc  mollia  erant  et  cartilaginea, 
in  diversa  fuissent  clistractae.  Quapropter  analytica  disquisitio 
duri  ossium  corticis  in  adulto  lioraine  ostendit,  eamdem  prorsus 
esse  principiorum  dispositionem  in  constructione  durissimarum 
liarmn  partium,  quam  in  embryone,  sub  prima  ossium  evolu- 
tione,  conversioneque  cartilaginis  in  os,  apparere  monuimus; 
videlicet  ossa  generatim,  vel  durissima  quaeque,  compagem  esse 
exiguorum  tractuum ,  qui  brevissimo  emenso  itinere,  sub 
diversis  angulis  sibimet  occurrentes  reticulatwn  opus  conficiunt. 
Non  conjectura  idcirco,  sed  certis  observationum  et  rationum 
momentis  constituiraus,  ut  alienam  a  rerura  natura  et  veritate 
rejiciendam  esse,  receptam  liactenus  in  scholis  anatomicorum  sen- 
tentiam,  ossa  ex  filamentis,  larainis,  tabulatisve  constare;  aiiirma- 
musque  universam  ossium,  cujusque  ea  iigurae  sint,  penitiorem 
structuram  cellulosam  retlculatam  esse,  buc  quidem  valde  adstri- 
ctam,  atque  compactam,  veluti  in  praeduris  ossium  corticibus, 
illuc  laxam,  raram  et  solutara,  veluti  in  meditullio,  extremisque 
cylindiicorum  ossium  tuberibus ;  brevesque  illos  tractus,  qui  fibra- 
rum  ossearum  specie  anatomicis  imposuerunt,   neque  longitudi- 

nem  ossium,  neve  latitudinem  adamussim  seq^ui,  neque  eos  ipsos- 
met  notabilem  aliquam  longitudinem  attingere. 

Profecto  cellulosam^  de  qua  agitur,  penitiorem  ossium  tex- 
turam  quoties  attento  animo  contemplor,  atque  eam  superficie 
tenus  in  ossibus  valde  adstrictam,  stipatamque  esse  animadverto, 
eamdem  vero,  quo  magis  ad  ossium  interiora  vergit,  laxari  sen- 
sim  magis,  areasque  et  cancellos  assiduo  majores  intercipere,  ac 
tandem  in  spongiam  illam  niedituUii  ac  tuberum  facescere ;  toties 
temperare  mihi  non  possum,  quin  in  liac  ossium  conformatione 
similitudinis  multum  cum  fabrica  corii  animalium  agnoscam. 
Nam,  quemadmodum  corium,  quod  procul  dubio  cellulosae 
naturae  est,  qua  extimam  corporis  superficiem  velat ,  adductis 
arcteque  pressis  simul  cancellis,  valde  firmum  compactumque 
est,  idem  vero  quo  magis  ad  interiora  corporis  pertinet,  alveo- 
lari  suo  contextu  pedetentim  magis  laxato,  ampliatisque  loculis 
in  leve  tandem  illud,  et  indito  aere  facile  intumescens  subcuta- 
neum  tomentum  solvitur,  ampliaturque;  sic  in  ossibus  video 
cellulosum  reticulum  adstrictum  valde,  et  stipatum  in  extima 
ossium  superficie,  durum  corticem  constituere,  idem  vero  sen- 
sim  interiora  ossium  versus  laxatum ,  soiutumque  in  osseam 
spongiam  amplificare  se,    atque  intumescere. 

Et  quoniam,  ut  demonstratum  est,  eadem  prorsus  est  peni- 
tior  structura  corticis  ac  meditullii  ossium,  cellulosa  nimirum, 
inde,  nisi  vehementer  fallor,  liaud  difFiculter  assequimur,  cur 
tenerrimorum  foetuum   cylindrica   ossa,    quae   initio   per   totam 

parietnm  fistulae  osseae  altitiidinem  aeqnaLiliter  levia,  et  gossy- 
piacea  sunt,  aetate  crescente,  dura  compactaque  crusta  extus 
obdncantnr;  tnm  vero  qni  iit,  ut  generatim  in  ossibus  cortex  in- 
versa  prorsus  ratione  se  iiabeat  ad  meditullium,  seu,  quod  per- 
inde  est,  cur  crassus  et  praedurus  sit  cortex  ubi  eidem  exigua 
subest  spongia,  tenuissimus  contra  sit  cortex  qua  copiosam  spon- 
giositatem  tegit.  Nimirum  ex  iis,  quae  de  primaeva  ossifica- 
tione  in  pullo  incubato,  inque  liumano  foetu  exposui,  constat, 
liaud  quidem  fortasse  majorem  substantiae  osseae  copiam  in  medio 
ossium  cylindricorum  ac  in  eorum  extremis  tuberibus  extare, 
sed  eam  esse  in  cartilagine  futuri  ossis  modnlo  conditionem,  ut 
quae  ipsius  cartilaginis  portio  extremitates  ossium  cylindricorum 
tenet,  quaeque  sero  rigescit,  "^)  in  ampliores  areas,  alveolos,  sul- 
cosque,  quam  eam  rnodnli  ejusdem  cartilaginei  partem,  quae 
medium  ossis  occupat,  diducere  se  et  ampliare  sinat.  Idcirco, 
quoniam  omnino  eadem  est,  ut  ajebam,  corticis  atque  meditul- 
lii  textura,  reticulata  videlicet  et  cellulosa,  hanc  natura,  viribus 
plane  suis,  certa  sede,  quemadmodum  in  medio  ossium  cylin- 
dricorum,  adstringit,  et  in  durum  corticem  compingit,  °)  alibi 
vero,  veluti  in  tuberosis  ossium  extremitatibus ,  laxat  ultro  et  in 
spongiam    rarescere   sinit.   p)      Neque  sane  putet  aliquis   bujus 

n)    Die  XVIII.  XXI. 

o>  Pitllus  ante  hidimm  Cx.clnsuS. 

p)    Hallekus  diversam  in  ossibus  densitatem,    proindeque  differentiam  Inter 
Gorticem    et    meditulii   spongiam ,    a  diversa    arterrarum    in  ebdem    osse    dilatatione 

adstrietionis ,  conversionisque  laxi  textus  cellulosi  in  compacta 
et  dura  corpora  hoc  unum  atque  unicum  toto  animalium  cor- 
pore  exemplum  esse,  idemque  ad  robur  ossibus  conciliandum  a 
natura  peculiariter  inventum,  quandoquidem  eodem  prorsus  opi- 
ficio  late  in  animalibus  utitur  natura  ipsamet,  ad  singula  quae- 
que  organa,  quae  textu  molli  celluloso  maximam  partem  com- 
pinguntur,  certis  eorum  sedibus  solidanda  magis  roborandaque . 
Quae  si  cui  dubia  videbuntur,  doceat  ipse  num  aliter  ac  modo 
dictum  est  natura  mollissimas  embryonis  membranas  in  stipatas 
tunicas  et  firma  et  elastica  iigamenta  vertit  [et  tendines,  capsu- 
lasque  articulares,  €t  vasorum  tunicas  densat,  confirmatque.  Qiii 
iiactenus  strata  et  tabulata  in  penitiori  ossium  <X)nformatione 
commenti  sunt,  rem  lianc  totam  expedire  consueverunt  cogita- 
tione,  fingendo  in  medio  uniuscujusque  ossis  cylindrici,  qua 
maxime  firmum  et  praedurum  est,  majorem  constitutum  esse 
iiumerum  tabulatorum,  mox  ab  ea  sede  tabuiata  gradatim  versus 
ossium  cylindricorum  extremitates  longitudine  imminui,  et  quae 
inter   ea  maxime  interiora   sunt  versus  cavum   medullare   ita   se 


pendere  docebat.  —  „-Arteriae  (ajebat)  corpoi'is  ossis,  quae  per  Snlcos  migrant,  sub 
finem  incubationis  inoram  patiuntur  ab  epipbysi,  cujus  vasa  nonilum  satis  ampli- 
ter  pafent,  ut  sanguinem  admittere  possint.  Quo  difFicilius  eae  arteriae  distendun- 
tur,  et  major  est  pressio  sanguinis  in  latera,  eo  magis  ergo  dilatantur,  et  dum 
amplescunt,  laminas  osseas  cedere  cogunt,  et  a  superficie  ossis  in  tubum  medul- 
larem  depellunt.  Hae  duae,  quas  modo  citavi,  causae  conjunctae  partem  ossis 
alveolarem  generant."  —     De  form.  oss.    Oper.  Min.  T.  II.  pag.  ^(^g. 

inclinare,  ut  tandem  iii  medio  ossis  simul  occurrentia,  et  multi- 
plici  ratione  inter  se  admixta,  et  intertexta  in  spongiam  medi- 
tullii  ac  tuberum  commutarentur .  Verumtamen  tota  haec  liypo- 
tliesis  per  se  corruit,  rite  existimatis  iis,  quae  de  primaeva  ossium 
intimiori  textura,  reticulata  videlicet,  ac  cellulosa^  demonstra- 
vimus.  ^)  Quae  porro  tabulata  etiamsi  admitterentur ,  aegre 
nihilominus  intelligi  posset,  quomodo  eadem  ossea  strata  arte- 
riarum  dilatatione,  ut  H  a  l  l  e  n  u  s  arbitrabatur,  a  superficie  ossium 
versus  tubum  medullarem  ita  depellerentur,  ut  tandem  sibimet 
occunentia  spongiosi  corporis  habitum  et  structuram  nancis- 
cerentur, 

Elsi  vero  secundum  naturam  ea  sit  ossificationis  ratio  atque 
ordo,  ut  reticulata^  cellulosa  substantia,  quae  medietatem  ossium 
tenet,  quo  magis  animal  ad  maturitatem  vergit,  €0  sensim  magis 
adductis  simul  contractisque  cellulosi  textus  spatiolis  densetur, 
atque  solidescat,  et  vicissim  eadem  reticulata^  cellulosa  substan- 
tia,  quae  in  extremitatibus  jossiura,  eorumdemque  tuberibus  resi- 
det,  aetate  crescente,  laxatis  ultro  cancellis,  deductoque  reticulo, 
amplificetur,  atque  intumescat  amplius;  nihilo  tamen  secius  non 
desunt  observationes,  et  exempla  ex  pathalogicis  desumpta,  qui- 
bus  ostenditur,  et  praeduro  ossium  cortici  adultorum  animalium 
eam  inesse  facultatem  aptitudinemque,  propter  quam,  certis  sub 
circumstantiis ,    haud   secus   ac  cellulosa    illa  substantia,  quae  in 

q)   Diebus.  XV.  X^T:IT.  XXI. 


tuberibus   ossium  cyliiidricorum  continetur,    in  majorem,    quam 
secundum  naturam  obtinuit,   amplitudinem  turgescat. 

Insignem  lianc  efFectricis  naturae  facultatem  in  laxandis 
ampliandisque  durissimorum  ossium  corticibus,  quamvis  saepe 
alias  in  curandis  ossium  morbis  non  frustra  a  natura  ipsamet 
adhibitam  suspexissem,  tamen  praeclaros  ejus,  utilesque  efiectus 
nunquam  magis  distincte,  manifesteque  compertos  habui,  quam 
in  tenello  cane,  cui  tibiam  alte  pertuderam.  Nempe  cani  tibiam 
reseraveram  ad  medituUium  usque,  perque  eum  hiatum ,  ^)  spe- 
cillo  sus  deque  adacto  medulhun  vastaveram,  caveamque  tibiae 
filis  carptis  vi  intrusis  accurate  repleveram,  non  sine  magna 
illata  injuria  interno  fistulae  osseae  parieti.  Postero  die  intu- 
muit  vehementer  totum  crus .  Circa  sextum,  copioso  pure  de  sau- 
cio  loco  defluente,  partes  molles  vuhieri  circumpositae  subside- 
runt;  tibiae  os  vicissim  valde  tumidum  repertum  est,  idemque 
sensim  magis  in  dies  excrevit,  donec  circa  quadragesimum  diem 
magnam  exostosin  aemularetur.  Mactato  cane,  sectaque  tibia  de 
qua  agitur  secundum  longitudinem ,  repertum  est,  totum  illius 
tibiae  corticem  ^ )  in  textum  cellulosum  expansum  f uisse ,  atque 
porro  tibiae  parietes,  qui  in  eo  catello  crassitudinem  dimidiae 
lineae  vix  aequabant,  in  spongiam  osseam  altitudinis  sex  et  am- 
plius  linearum  conversos  fuisse. 

r)   Tab.  II.    Fig.  II.  b. 
s)  Ibid.    a  a. 

Pliaenomena  liuic  similia  liaud  infrequentia  sunt  in  nostro 
genere,  quoties  ullus  ossium  meditullium,  incolumi  cortice,  alte 
exedit,  *)  vel  quando  ossium  nutritio  atque  incrementum  a  parte 
medituUii,  propter  impactum  quoddam  extraneum  corpus,  ma- 
ligne  praepeditur.  Nam  utroque  in  casu  provida  natura,  ut 
male  efFectorum  ossium  continuitatem  ac  firmitudinem  tueatur, 
compactum  eorumdem  corticem  magno  nisu  laxat,  ampliatque 
in  spongiam,  qua  vel  intus  porrecta  meditullii  jacturam  in- 
staurat,  ")  vel  extus  tumente  parietum  fistulae  osseae  alti- 
tudinem  amplitudinemque  auget;  ^)  vel  demum  tabefactum  os 
amplificati  corlicis  spongiositate  veluti  circumvallando,  ipsum 
vagina  veluti  quadam  suscipit,  comprelienditque ;  ^)  quae  porro 
vagina  spongiosa  sub  initio,  levis,  flexilis,  gossypiacea,  suscepta 
deinceps  terra  rigescens,  sani  tandem  ossis  munere  fungitur,  pri- 
mitivo  osse  in  dies  intus  magis  tabescente,  et  soluta  penitus  cum 
ossea  vagina  continuitate ,  etiam  nutante. 

Sciscitarer  libenter  ab  iis,  qui  ossium  duros  parietes  ex  plu- 
ribus  bracteis,  tabulatisve,  aliis  semper  aliis  impositis,  fabrefactos 
esse  docent,  quanam  ratione  recensita  modo  phaenomena  sua  cum 
bypothesi  conciliarent.  Nam  certuni  manifestumque  est  memo- 
ratis  sub  circumstantiis,  ossa  neque  in  laminas  abscedere,  neque, 

t)  Tab.  III.  Fig.  III.     Weid3ian>'  de  Necrosi  ossium  Tab.  VI.  Fig.  II.  c. 

11 )  Tab.  III.  Fig.  III. 

x)  Tab.  II.  Fig.  II.   a  a  b.     Weidzviank  Tab.  I.  Fig.  I.  b. 

y)  Weidman^'  de  Necrosi  ossiiim  Tab.  VII.  Fig.ll.  Tab.XI.  Fig.II.  a.  a.b.b. 

proprie  loquendo,  iiaturam  novum  os  gignere,  quo  medituUium 
reficiat ,  vel  internum  fistulae  osseae  parietem  tabe  contaminatuni 
vagina  ossea  compreliendat,  suscipiatque,  sed  id  dumtaxat  agere, 
ut  cellulosam  osseam  texturam,  quae  in  cortice  ossium  vehemen- 
ter  adstricta  et  pressis  simul  arcte  areolis  compacta  valde  est,  pro- 
priis  ac  plane  suis  viribus  laxet,  eamque  in  majorem,  quam  cor- 
tex  obtinebat,  amplitudinem  expandat. 

Sed  commutationis  hujus,  transitusque  compacti  corticis 
ossium  in  cellulosara  substantiam  eximiuiH  quoddam  aliud  exem- 
plumsuppeditantossamiserrimorumpuerorum,  quidiro  illo  morbo, 
quo  vel  durissima  quaeque  ossa,  artuum  praecipue,  cereae  mol- 
litudinem  cum  pelluciditate  conjunctam  adipiscuntur,  tentati  de- 
cedunt,  quorum  ossium  ^)  copiam,  dum  haec  scribo,  prae  oculis 
habeo.  Nempe  hujusmodi  ossa  vi  morbi  terreis  particulis  spo- 
liata,  vel  necessario  terrae  supplemento  fraudata,  mollia  et  pellu- 
cida  tantopere  evadunt,  ut  cultro  facile  exscindi  queant,  iisque 
prorsus  sint  similia,  quae  diutina  maceratione  in  acidis  minerali- 
bus  aqua  dilutis,  subducta  terra,  moUescunt.  Morbosa  id  genus 
ossa  parenchymati  ossium  cartilagineo  similia ,  et  levia  valde  sunt, 
et  flexilia,  et  ultra  quam  dici  potest  intus  rara  et  spongiosa .  Etenim 
secta  secundum  longitudinem ,  ac  in  oleo  terebinthinae  suspensa 
gelatinae  ad  modum  translucent,  textumque  ipsorum  penitiorem 
exhibent  tenuiter  utrobique  reticulatzim  ^   siiigulatim  vero  corticis 

z)   Tab.  IL   FiV.  IIL 

fabricam  ^)   cellulosam   prorsus   esse  plane,   aperteque  evincunt, 
atque  confirmant. 

Et  quoniam  de  ossibus  vi  morbi  terra  spoliatis  sermo  inci- 
dit,  opportuna  occasio  est  animadvertendi ,  contingere  liaud  raro, 
ut  ossa  viroso  principio,  quodcumque  illud  sit,  male  habita  non 
quidem  toto  corpore,  quemadmodum  in  generali  racliitide  cum 
mollitudine  contingit,  sed  peculiari  quadam  ipsorum  sede  terra 
exuantur,  ac  particulari  racliitide  quadantenus  tentata  certo  et 
finito  loco  mollescant.  Quod  ubi  semel  factum  est,  cellulosus 
ossium  textus,  amisso  ibidem,  qua  terra  exuitur,  ossis  liabitu,  ac 
rigiditate,  atque  cartilaginis  flexilitate  et  ductilitate  recepta,  mol- 
lium  organorum,  membranarum  videlicet,  ligamentorum,  tendi- 
num ,  vasorum,  caeterarumque  partium,  quae  celluloso  molli  textu 
compinguntur,  adinstar  in  distensionem  ac  tumescentiam  pronu^ 
evadit.  Qtiibus  sic  stantibus  rebus,  si  accedit  ut  emollita  ossis 
pars  virosis,  incoctis  et  integritati  partium  infensis  humoribus 
insuper  alluatur  imbuaturque ,  turget  eadem  emollita  ossis  pars,  et 
extollitur  vehementer  ac  rubet,  mox  in  abnormes  fungos  putidae 
carni  similes  intumescit  et  luxuriat.  Sunt  nimirum  haec  spinae 
fventosae  et^«<?j«7'^/iroc«<rej'vulgatainterchirurgos  pliaenomena,  quo 
nempe  in  morbo  mollescunt  primum  ossa  tantopere,  ut  specillum 
per  ea  nullo  negotio  sinant  adigere,  mox  sub  carnis  specie  se  effe- 
rentia,  dirupta  cute,  foedo  spectaculo  errumpunt,  levi  attactu  san- 

a)  Ibid.    d.    e.    e. 


guinem  fundentia  ac  foetido  tabo  perfusa.  ^)  Haec  ipsamet  ossis 
commutatio  in  substantiam  carni  similem,  ejusdemque  in  magn^m 
aliquando  amplitudinem  facilis  distensio  ostendit,  similitudinis  mul- 
tum  adesse  inler  cellulosam  fabricam  ossei  parenchymatis  et  cellu- 
losum  textum  communem,  cujus  postremi  quanta  sit  ductilitas  et 
ad  gignendos  praeter  naturam  carni  similes  tumores  apdtudo, 
pliysiologis  aeque  ac  pathologis  in  comperto    est. 

Verumtamen  felici  quodam  rerum  occursu  fit,  ut  non  qui- 
dem  semper  in  animalium  perniciem  ex  emollitis  ossibus  carti- 
lagineum  cellulosum  parenchyma  in  majorem,  quam  secundum 
naturam  obtinuit  amplitudinem,  intumescat;  sed  contra  saepius 
evenire  quam  comunis  chirurgorum  opinio  fert  arbitramur,  parti- 
cularem  hanc  ossium  mollitudinem  et  carneae  ad  speciem  sub- 
stantiae  ex  ossibus  germinationem,  naturam  salutari  quodam  conatu 
instituere  ac  promovere,  nimirum  ut  illatas  ossibus  injurias  pro- 
pellat,  vel  solutam  ipsorum  continuitatem  in  integrum  restituat. 

b)  Petit.  Maladles  des  os  T.  I.  pa»-.  244.  J'ai  trouve  <3ans  rouverture 
d'un  semLlatle  absces,  que  les  os  etoient  carniRes;  je  veux  dire,  c[ue  la  tete  du 
femur,  et  la  cavite  de  Vischion  eloigne  1'  une  de  T  autre  par  la  luxation,  niais 
toutes  deux  decouvertes  par  Touverture  de  rabsces,  avoient  la  meme  couleur 
que  la  chair.  Le  volume  ,de  ces  os  etoit  considerablement  augniente,  et  ils  etoi- 
ent  si  semblables  a  la  chair,  qu'ils  saignoient  au  moindre  attoucliement .  Cette 
observation  n'est  pas  la  seule ,  que  j'ai  de  cette  espece ,  j'en  rapporterai  dans 
la  suite  plusieurs,  qui  ne  sont  pas  moins  surprenantes,  et  qui  prouvent,  que  si  les 
chairs  s'ossifient,  les  os  peuvent  aussi  devenir  semblables    aux  chairs . 

Vide  MoNTEGGiA  Annotazioni  Pvatiche  sopra  i  mali  venerei  pag.  203.  210. 


Et  quidem  post  fiacturas  reperimus  disruptornm  ossium 
apices  vi  et  actione  lymphaticorum  absorpta  terra  mollescere  pri- 
mum,  mox  ab  iisdem  apicibus,  parencliymatis  cartilaginei  flexi- 
litatem  jam  adeptis,  riibicmulam  siibstantiam  pullulare  videmus, 
quam  Celsus  carunciilam  appellavit;  ^)  quae  porro  caruncula 
pro  majore,  vel  minore  cuspidum  fracti  ossis  aberratione,  per 
varias  amplitudines,  ac  formas  plus  minus  proserpens,  fracti  ossis 
mucrones  nectit  simulet  detriti  ossis  vacuitates,  si  quae  sunt,  oppido 
replet.  Haec  autem  caruncula  rubet  in  viventibus,  in  cadaveribus 
autem,  sanguine  abluta  acmacerata,  cartilaginei  paranchymatis  habi- 
tum  et  naturam  sumit .  In  viventibus  tandem  huic  carunculae  copio- 
sis  sanguiferis  vasis  instructae  terreae  accedunt  molleculae,  quae 
sensim  eam  consistere  magis  ac  rigescere  faciunt,  osseamque  na- 
turam  induere,  nomine  calli  ossei  a  chirurgis  designatam. 

Enim  vero  de  organica  calli  natura  meae  me  observationes, 
post  Detlefii,  Haeleri,  Bonnii,  Bohmeri  pericula,  non 
sinunt  dubitare.  Qui  hactenus  callum  ad  quoddam  gkitinis  cum 
terra  concrementum  omnino  referendum  esse  docuerunt,  eos  rudem 
nimis  animalis  oeconomiae  notionem  habuisse  semper  mihi  visum 
est,  eosdemque  dissimulavisse  callum  semel  in  tenellis  animalibus 
confectum  aetate  progrediente ,  pari,  qua  reliqua  ejusdem  anima- 
lis  ossa  crescunt,  proportione   incrementum  sumere,  ^)   atque  ut 

c)  Lib.  Vin.    Cap.  II. 

d)  Tab.  III.    Fig.  I.  c  c. 

caetera  iii  eodem  aiiimali  ossa,  ab  assumpta  rubia  tinctorum  rubro 
infici  colore;  tum  vero  subtilibus  per  arterias  injectionibus  per- 
vium  esse,  atque  demum  acidis  mineralibus  terra  spoliatum  in 
parenchyma  cartilagineum,  ut  caetera  quaeque  genuina  ossa,  acidis 
mineralibus  infusa,  resolvi.  Praeterea  minus  iidem  animadver- 
tisse  videntur,  si  forte  contigerit,  iit  ossa  olim  callo  juncta  et 
instaurata  rachitide  cum  mollitudine  corripiantur,  evenire  ut 
callus^  haud  secus  ac  caetera  ejusdem  animalis  ossa,  mollescat 
tumeatque  praeter  naturam. 

Calli  adhuc  mollis,  ac  prorsus  cartilaginei  de  superficie  tibiae 
adulti  hominis  paulo  post  obitum  portionem  quatuor  circiter 
pollices  longam ,  unum  latam,  flexilem  et  cultro  facile  scissilem 
detraxi,  quam  in  spiritu  vini  asservo,  cujus  extima  facies  speciem 
et  habitum  gerit  crustae  osseae,  internavero,  qua  tibiae  inhaere- 
bat,  reticulatum  elegantissimum  opus  conspiciendum  praebet, 
quod  primo  intuitu  haud  facile  a  communi  lextu  celluloso  discri- 
minatur.  Vitris  magnopere  augentibus  explorata  haec  substantia 
praeclare  demonstrat  cavernosam  eam  esse,  ac  prorsus  cellulosani^ 
tum  vero  crebris  minutissimis  terrae  particulis  alte  imbutam  esse 
atque  compenetratam,  praecipue  in  extima  ipsius  superficie,  qua 
firmior  ut  ajebam  et  rigidior  est,  quam  in  opposita  facie. 

Visu  mirabile  est  in  avibus  quanta  operantis  iiaturae  cele- 
ritate  et  etficacia  ex  ossibus  de  industria  periosteo  maximam  partem 
nudatis  mollis  caruncula  propullulat,  sanguiferis  vasis  plurimum 
referta ,  quae  porro  in  cartilaginem  primum ,  niox  in  tenuissimum 

quoddam  osseum  goss^rqDmm  subtiliter  cum  extus  tum  intus  re- 
liculatum  convertitur. 

Eadem  pericula  et  in  junioribus  felibus  a  me  instituta, 
quamvis  non  ita  celeriter  ut  in  avibus,  tamen  eumdem  exitum 
habuermit , 

Porro  tibiam  felis,  ex  qua,  post  ablatum  per  duas  tertias 
partes  totius  ambitus  ac  longitudinis  periosteum,  mollis  callus 
excreverat,  in  acido  muriatico  maceravi  tamdiu,  quousque  totum 
os  flexile  ac  pellucidum  evaderet.  Conjeeto  deinceps  eo  osse  in 
oleo  terebintbinae,  reperiebam  carunculam^  seu  futuri  calli  rudi- 
mentum  cartilaginei  ossis  moduli  continuitatem  fuisse,  ac  pro- 
pterea  nihil  aliud  quam  cartilaginei  parenchymatis  tibiae  germi- 
nationem  ac  intumescentiam .  Rem  eamdem  palam  vidi  in  adultr 
hominis  tibia,  ex  qua  post  vastam,  ante  duos  menses  quam  vita 
excederet,  partium  mollium  ac  periostei  dilacerationeni ,  carun- 
cula  satis  abmide  propullulaverat,  cujus  carunculae  pars  coeperat 
jam  in  os  se  convertere.  Nam  tota  tibia,  de  qua  agitur,.haustu 
acidi  mineralis  terra  spoliata,  ac  pellucida  reddita,  apparuit  tuni 
perfectum  jam  callmn,  tum  ipsam  carunculam  unum  idemque 
corpus  cum  totius  tibiae  parenchymate  constituisse ,  videlicet 
nucleum  tibiae  cartilagineum  in  eum  callum  expansum  et  qua- 
dantenus  extra  ordinem  productum,    porrectumque  extitisse. 

In  altero  fele,  cujus  tibia,  per  multam  latitudinem  longitu- 
dinemque  avulso  periosteo,  callo  recens  genito  intumuerat,  arte- 
riosa  vasa  subtiliter  ceracea  rubra  materie  cum  replevissem,  reper- 

tum  est,  eum  callum  rubro  colore  laete  nitentem  f uisse,  eoque  ipso 
colore  a  reliquo  tibiae  osse  distinctum.  Cum  vero  totam  banc 
tibiam  acidis  liquoribus  terra  solutam,  mollitam  et  pellucidam 
facfam,  ac  in  oleo  terebiatliinae  demersam  luce  adversa  inspecta- 
rem,  detegebam  manifesto  calliim  ingenti  vasorum  sanguiferorum 
copia  scatere. 

Calliim  autem  germinationem  et  intumescentiam  esse  textus 
cellulosi  parenchymatis  ossium ,  praeter  ea  quae  liactenus  exposita 
sunt,  illud  quoque  suadet,  quod  sive  genesin  calli  et  ossilicationis 
processum,  sive  penitiorem  ipsius  texturam,  quando  confectus  est, 
spectemus,pleraque  omnia  reperimus  in  c^/Zo  cum  primaeva  ossium 
evolutione,  ipsaque  ossificationis  ratione  communia .  Nam  carun- 
cula  lidLXxdi  quidem  terra  afFatim  importata  obdurescit,  sed  quem- 
admodum  in  formatione  ossium  in  puUo  incubato,  ibi  caruncula 
terram  recipit ,  qua  primum  sanguifera  vasa  deducta,  ampliataque 
sanguini  vebendo,  ciendisque  simul  terreis  particulis  apta  suscipit; 
cujusmodi  vasorum  conditio  quoniam  inaequaliter  locum  liabet 
cum  in  modulo  ossium  cartilagineo,  tum  in  caruncula  futuri  calli 
rudimento,  binc  necessario  fit,  ut  in  utrisque  sub  prima  ossifica- 
lione  exiguae  veluti  glebulae  nullo  servato  ordine  exoriantur,  quae 
deinceps  in  unum  congregatae  modulum  ossium  cartilagineum  in 
embryone,  carunculam  autem  post  fracturas  obruunt,  atcjue  ab- 
sumunt.  Quamprimum  vero  caruncula  ossefacta  penitus  est,  re- 
perimus  callum^  baud  aliter  ac  sub  primaeva  ossificatione  in  pullo 
incubato,  gossypiaceujn  totum  esse,  reticulatum^  spojtgiosum  ac  per 

totam  sui  altitudinem  aeque  levem,  ac  rarum ;  deiiiceps  eum,  quasi 
quis  manu  compreliensum  stringeret,  arctatis  sensim  magis  reticulati 
operis  cancellis,  videmus  obdurescere  et  crustam  corticemve  extus 
induere,  qui  cortex,  ut  in  ossibus  embryonum  qui  ad  maturita- 
tem  vergunt,  eo  magis  in  altitudinem  crescit,  quo  reticulatae  calli 
cellulosae   texturae  vis  et  copia  decrescit.  ^) 

Plane  eodem  atque  calli  est  exostosimn  origo.  Etenim  liisce 
in  casibus  ossis  superficies  periosteo  soluta  ad  exiguam  licet  altitu- 
dinem  terra  fuerit  orbata,  proin  mollis  facta,  tamen  ex  nudato 
illius  loci  parencliymate,  carzmcula^v ogeYminTil^  quaeassiduishumo- 
rum  impulsionibus  producta  atque  aucta,  suscepta  demum  terra 
rigescit,  atque  tumorem  gignit,  cujus  penitior  fabrica  ^)  ne  mini- 
mum  quidem  ab  ea,  quae  ossium  propria  est,  discrepat,  si  excipi- 
mus  eum  tumorem  interdum  propter  consueto  majorem  terrae  * 
copiam,  quam  suscipit,  ipso  osse,  a  quo  germinavit,  durioreni 
esse.  Loquor  de  vera  et  legitima  exostosi,  cui  licet  sub  morbi 
initio  virosum  quoddam  principium  occasionem  et  causam  prae- 
buerit,  sponte   tamen  virus   illud   vel   opportunis  remediis   sub- 

e)  Ad  eumdem  fere  modum  In  ulceribus,  cjuotlescunfjue  textus  cellulosus  suL- 
cutaneus  vehementer  intumesclt  et  extollitur  supra  cutem,  presslone  et  adstrln- 
gentibus  remediis  represso  eodem  textu,  correpto,  ac  durato,  cicatrix  inducltur, 
cujus,  quemadmodum  in  cortlce  osslum,  tanto  major  altltudo  ac  densltas  est, 
q^uanto  plus  de  extuberante  ac  tumente  praeter  inodum  textu  celluloso  reprelien- 
sum    ac    densatum  est. 

f)  Tab.  III.  Fig.  II.    b.  b. 


actuni  non  obstiterit,  quominus  ex  emollita  ossis  superficie  propui- 
lulans  caruncula  nutritium  gluten  cuni  terreo  principio  susciperet 
et  simul  osseam  naturam  indueret.  Paucis  retro  annis  tibiam 
cum  fibula  prope  genu,  quod  magna  exostosi  tumeret,  in  liomine 
quadraginta  circiter  annorum,  propter  alias  causas,  quas  in  prae- 
sens  non  interest  recensere,  consueto  infra  rotulam  loco  in  ipsa 
exostosi  amputayi.  Vulnus  bre^d  sanatum  fuit,  nihilque  obstitit 
exostosis,  quominus  resecta  ossa  cum  tegumentis  cohaererent, 
fa^maque  obducerentur  cicatrice. 

Quo  naturae  opificio  callus  gignitur,  eodem  fere  et  caries 
a  sano  osse  excutitur.  Nempe  in  finibus  sani  tabidique  ossis, 
vasoram  lymphaticorum  vi,  terra  absorpta,  ex  nudato  ibidem 
terreis  moleculis  parenchymate  caruncida  erumpit,  quae  emolien- 
tibus  blandisque  topicis  tractata  ultro  se  efferens  cariosum  os  a 
sano  undequaque  sejungit,  atque  expellit.  Quod  ubi  factum  est, 
caruncula^  quae,  ut  demonstravimus,  admodum  vasculosaest,  prius- 
quam  penitus  ossescat  cum  circumpositis  moilibus  partibus,  ipsa- 
que  cute  anastomosin  et  coalitum  init;  ob  quam  causam,  versa 
deinceps  ea  caruncula  in  os,  reperimus  post  absokitam  curatio- 
nem  ,  tegumenta  cum  subposito  osse  concreta  esse,  atque  iis  in- 
ductam  cicatricem  densam  esse ,  atque  concavam . 

Idcirco  praeter  anatomicam  administrationem  et  observatio- 
nes  circa  ossium  formationem  in  embryonibus,  eorumdemque 
structuram    in    adullis    animalibus    institutas,    morbosae    quoque 

ossium  afrectio:i2S,  quarum  praecipuas  memoravi,  osleiido.nt,  peni- 
tiorem  durissimorum  horum  organorum  fabricam  a  structura  et 
proprietatibus  textus  cellulosi  liaud  magnopere  discrepare,  si  ex- 
cipimus,  communem  textum  cellulosum  et  mollissimum  esse  et  suc- 
cosum,  ossium  vero  cellulosam  compagera,  propter  terram,  quam 
mature  in  embryonibus  suscipit,  rigescere,  ac  majus  in  dies,  nova 
subinde  terrae  additione,  robur  ac  densitatem  adipisci.  Niliilo- 
minus  certum  pariter  est,  ubi  primum  cellulosa  ossium  textura 
terreis  moleculis  spoliatur,  flexilem  eam,  ductilemque,  ut  plerae- 
que  aliae  animalium  partes,  quae  molles  et  distensiles  appellantur, 
evadere,  etcommunemcummoUi  textu  celluloso  ad  intumescendum 
facultatem,  atque  nptitudinem  nancisci.  Et  quemadmodum  in 
ulceribus,  quae  ab  imperito  chirurgo  oleosis  et  laxantibus  reme- 
diis  diutius,  quam  res  postulat,  deligantur,  textus  ceUulosus  sub- 
cutaneus  fungosae  carnis  specie  intumescit  et  supra  cutem  ex- 
tollitur,  ita,  secundum  naturain  in  ossibus,  ubi  primum  celkilo- 
sus  eorum  textus  terra  spoliatus  est,  idem  vi  vitae  et  fluidorum 
irapulsionibus  in  cariinculam  extollitur,  atqe  progerminat,  quae 
modo  fractorum  ossium  cuspides  simul  feruminat,  modo  osseae 
substantiae  deperditionem  mirifice  instaurat .  Fropterea,  quod 
summus  olim  Hallerus  docueiat,  telam  cellulosam  in  animaliuni 
formatione  maximam  conferre  symbolam,  quia  membranae  sine 
exceptione  on-nes,  vasa,  quae  cavae  merobranae  sunt,  viscerum 
pars  rnaxima,  tendines,  aponevroses,  ligamenta,  tegumenta  demum 
coi-poris    universalia    ex  tela   celkilosa   coinpinguntur,   non  modo 


33  

verum  est,  sed  et  amplo  jam  Imic  catalogo  ossa  cfjoque  addenda 
esse  certis  innixus  observationibus   contendo. 

\. 

Quemadmodum  autem    ossium  penitior  structura  se  habeat 
in  caeteris  animalibus,  amphibiis  videlicet,  reptilibus,  atque  pis- 
cibus,    quaerere   non   praetermisi.      Et   quidem   in   illa   immanis 
niagnitrLdinis  bellua,    quam  balaenam  mysticetem  appellant,  ultra 
quam  dici  potest  manifesta  €St  ossium  cellulosa^  reticulata  fabrica, 
cum  in  extimis  paginis  ossium   capitis    et  scapularum  hujus  ani- 
mahs,   tum  in  corticibus   maxillae  inferioris,  longissimisque  tig- 
nis  costarum.      Neque   exquisita  admodum   oculorum    acie   opus 
est  ad   fabricam  eamdem   detegendam   in    corticibus    ossium  del- 
phini  -pliocaenae;  quandoquidem  in  hoc  animante  reticulatus  cor- 
ticis  ossium  textus  eo  magis  in  propatulo  est,  quod  modica  in  eo 
terrae  quantitate  obruitur,  atque  caementatur.      Eadem  structura 
manifestissima  est  in  ossibus  testudinis  marinae  et  reptilium  utrius- 
que   ordinis.       In  piscibus    cartilagineis ,    squalo  videlicet,    rana 
piscatrice^   raja  torpedine^    aliisque  id  genus    animantibus,    quo- 
rum  ossa,  subducta  ratione,  minore  etiam,  quam  in  delphino^  ter- 
rae  quantitate  imbuta  sunt,  reticulata  textura  corticis  longe  magis 
quoque  est  conspicua.     Et  in   squamosis  piscibus,  singillatim  in 
lucio  pisce^   tametsi    ossa  praedura   sint,    et  multa  scateant  terra, 
tamen  celKilosa  fabrica  utrobique  in  hoc   piscium  ordine  specta- 
bilis  est,  et  ramosis  tractubus   ad  angulos   acutos  simul  concur- 
rentibus   mirifice   eleganterque   reticulata. 

Salutares   mutatioiies ,    quas    supeiius  contingere   in    ossibus 
memoravi,  quoniam  vitae  viribus,  propterea  et  vasorum  actione 
cientur,  consequitur,  quod  nemo  non  videt,  ossa,  praeter  lym- 
phaticorum  magnam  vim,  sanguiferorum  quoque  vasorum  ingenti 
copia  instructa  esse,    propterea  a^asculosa  magis  esse  ossa,  quam 
qui   in   subtilioribus    anatomicis    disquisitionibus   nondum   satis 
versati  sunt  animo  concipere  aliquando  possent.     Jamdiu  quidem 
Cl.  Albit^us  ")    docuerat  per  crebra  illa    spiracula    H  a  v  e  k  s  1 1 
ingentem    vasorum    iiumerum  ^ex  periosteo    in  ossium   corticem 
meare,  eademque  vasa  cum  ejusdem  generis  aliis,  quae  in  medi- 
tuliio  proserpunt,  anastonioses  iiiire,  iis  videlicet,  quae  nutricia 
proprie    appellantur,    et   per   peculiares   cuniculos    statis   sedibus 
ossium  crusta  trajecta ,  in  cavum   medullare  vadunt,  membranu- 
lasque  medullarn    succingentes    subtilissimis    diramationibus    in- 
struunt.     Sed  Albinus,  dum  liaec  scribebat,  arbitrabatur  san- 
guifera  vasa  corticis  ossium   Haversii   poros  vix   ingressa  per 
rectas  lineas  inter  strata  lamellarum  et  tabulatorum  incedere,  quod 
sane  et  a  natura  ossium,  et  a  genuina  vasorum  sanguiferorum  dis- 
tributione  per  ossium  corticem,  quam  alienissimum  esse  certus  scio . 
Siquidem  in  ossibus  tenerrimorum  foetuum,  qui  nondum  maturi- 
tatem  adepti  erant,  sanguifera  vasa  cum  tenuissima  ceracea  materie 
replevissem,    reperiebam    vasa  periostei    poros    Haversii   vix   in- 
gressa,  liaud  quidem  per  rectas  lineas  incedere,  sed  datis  crebro 

g)    Academ.    Annotat.    Lib.  III.    Tab.  V.    Fig;.  TT. 

acceptisque  ramis,  retlciilatam  corticis  texturam  circumsepere  '' ) 
atque  brevissiiriis  inter  se  intervallis  copulata  reticuli  ossei  tractus 
sequi,  atque  perstringere;  deinceps,  qua  cortex  ossium  incipit 
intus  in  spongiam  meditullii  se  laxare,  vasa  pariter  corticis  san- 
guifera  ilectere  se  introrsum ,  iisque  copulari ,  quorum  tmncos 
certis  sedibus  meduUam  adire  supra  monitum  est.  ^)  Ob  quam 
vasorum  distributionem  in  ossibus  factum  sapienti  naturae  con- 
silio  videmus,  ut  simul  penitior  corticis  textura  multo  sanguine 
allueretur,  simul  per  innumeras  ferme  anastomoses  amplum  et 
multiplex  commercium  inter  sanguinem  externi  periostei,  atque 
illum,  qui  medullam  irrigat,  extaret.  Hanc  ipsam  vasorum  san- 
guiferorum  in  ossibus  distributionis  rationem ,  quam  injectiones 
patefecerunt,  adnotaveram  jam  in  pullo  incubato  die  clecima 
sexta,  quando  nimirum  zonae  ruhrae,  quae  femoris  ac  tibiae  ex- 
tremum  utrumque  ambiunt,  late  expansae  sibimet  in  centro  ossis 
occurrunt.  Nam  sub  iis  circumstantiis ,  avulso  quamvis  externo 
periosteo ,  cortex  tenerrimorum  illorum  ossium  vasculis  copio- 
sissimis  irretitus  tanto  rubore  sufTusus  est,  ut  sanguineo  rore 
quadantenus  adspersus    videatur. 

Praeter  ingentem  vasorum  sanguiferorum  copiam  ossa  et 
nervos  recipere,  veritati  et  analogiae  caeteimum  organorum  in 
animali  oeconomia,    et   quod  ossa  nutriuntur   et  crescunt,  proin 

h)  Tab.  I.  Fig.  VI.    a.  a. 
i)  Ibid.   b  b. 


vitalitate  fmuntur,  apprime  est  consentaneum ,  tametsi  nervos  in 
ossibus  disseminatos  per  dissectionem  demonstrare  nemini  facile 
sit,  cum  propter  eorum  nervorum,  ut  videtur,  tenuitatem,  tum 
quod  fortasse,  quemadmodum  in  pluribus  aliis  partibus  organis- 
que,  tenuissimi  iidem  nervi  arteriolis  coaliti  per  angusta  spiracula 
subeunt  ossium  penetralia.  Verumtamen,  si  quid  in  bac  re  mo- 
menti  habent  pathologicae  observationes,  asserere  possum,  me  non 
semel  in  scalpendo,  abradendoque  cortice  ossium  in  vivis  Iiomini- 
bus  doloris  sensum  excitavisse;  tum  vero  animadvertisse,  caruncu' 
lam  quae  ex  parenchymate  ossium  propulhilat  sensu  praeditam 
fuisse;  cujus  sane  rei  observandae  cum  plus  una  vice,  tum  nu- 
perrime  occasio  mihi  oblata  est  longe  opportunissima .  Nempe 
in  tibia  viri,  ex  qua  caries  per  longitudinem  quinque  pollicum,  lati- 
tudinem  unius,  naturae  viribus  recens  expulsa  fuit,  carunculam 
spongia  diligenter  circumvalatam  spiritu  vini  camphorato  cum 
madefacerem,  aeger,  certe  non  meticulosus,  eum  attactum  moleste 
tulit;  paulo  post  eam  carunculam  apice  penicilli  spiritu  salis  ammo- 
niaci  madido  cum  tangerem,  aeger  ingemuit.  Atqui  ea  caruncula 
nihil  aliud  est,  quam  ipsum  os  terra  spoUatum ,  quae  porro  si  sen- 
tit,  os  insensile  prorsusesse,  nervisque  penitus  destitutum  absur- 
dum  profecto   foret   asserere. 

Caeteram  ad  scientiam  penitioris  fabricae  ossium  pertinent 
quaestiones;  num  ossa  cranii  foetus  diploe  careant,  nec  ne;  tura 
vero,  num  in  nonimestri  foetu  pituitae  narium  sinus  ossei,  fron- 

tales  nimirum,  ethmoidei^   maxillares  ^   sphenoidei   peiiitus   cleside- 
rentur;  nam  de  utraque  re  inter  anatomicos  ambigitur. 

Et  quatenus  ad  primam  quaestionem ,  si  quis  ossium  cranii 
liumani  foetus,  illius  imprimis,  qni  perfectam  maturitatem  non- 
dum  adeptus  est,  sectionem  perpendiculariter  institutam  ^)  dili- 
genter  perlustrare  voluerit,"  optimis  praesertim  vitris  adjutus, 
rem  prope  singularem,  et  notatu  dignam  reperiet;  videlicet  reti- 
culatam  cellulosam  ossium  cranii  foetus  texturam,  qua  facie  caveam 
cranii  spectat  solidam,  glabram  et  compactam  esse  ^)  atque  in  eam 
tabulam  jam  abiisse,  quam  anatomici  ojitream  appellant;  contra 
autem  eadem  cranii  ossa  foetus,  qua  facie  pericranio  extus  tegun- 
tur,  reticulata^  levia  et  gossjpiacea  adliuc  reraansisse,  ^)  levique 
osseo  tomento  quadant^nus  obducta .  Edito  autem  in  lucem  foetu, 
multoque  magis  in  puerulo  leve  lioc  reticulatum  tomentum^  ad- 
ductis  simul  sensim  sensimque  magis  cancellis  areolisque,  ad- 
strictum,  stipatumque  factum,  in  crustam  tenuem  sub  pericranio 
obdurescit,  quae  porro  crusta,  propterea  quia  totam  reticulatam 
osseam  substantiam,  qua  extus  cranii  ossa  cooperiuntur,  non  ab- 
sumit,  quidquid  de  eo  osseo  reticulo  superest  inter  diias  paginas 
osseas  coercitum  diploe  nomen  sumit.  Ouod  si  progrediente 
ultro  ossificatione  media,  quae  inter  duas  modo  memoratas  pagi- 
nas  superest,  reticulaia  cellulosa  textura  alterutrae  laminae  ossium 

k)    Tab.  I.    Fig.  V. 

1)    Tab.  T.    Fig.  V.   kb. 

m )  Ibid.    a  a. 

cranii,  internae  videlicet  vel  externae,  accesserit,  tunc  ossa  cranii, 
in    adultis    liominibus,    diploe    quidem  penitus  carent,    sed  duri- 
tiem    constanter,      altitudinemque     consueto    majorem    aquirunt. 
Quapropter  tantum  abest,  ut  foetus  ossa  diploe  careant,  ut  potius 
dicendum  sit,  id   omne    quod    in   extimam   ossium   cranii   super- 
ficiem  facit,  statim  sub  pericranio,  nihil  aliud  esse ,   quam  diploen . 
Sinus   pituitae  narium  osseos    quod  attinet,    inter   prosecto- 
res,  qui  liasce  caveas  in  nonimestri  foetu  penitus  abesse  afFirmant, 
(sunt   autem  plerique   anatomicorum,  qui   ita  sentiunt)  nonnulli 
liorum  receptaculorum  in  adultis  formationem  absorbentium  lym- 
phaticorum  actioni  acceptam  esse,  eoque  referendam  docent .  Nam 
inquiunt,    in    ipsa   szihstantia    ossis  frontis^    ossis    etlimoidei ^    ossis 
spheno-basilaris ^   ossis   malae^    ablata    e    suhstantiae   medio    male- 
rie  ossea  et  adposita  orhi  marginum  nova^   anipla  ca-va  gigriuntur . 
Fatebor  quidem  libenter  plura,  et  praeclara  extare  testimonia,  qui- 
bus  eximia  haec  lymphae  ductuum  in  absorbendis  cum  flaidis  tum 
solidis,  animalium  partibus    facuhas  luculentissime   ostenditur  et 
comprobatur.       Nihiio    tamen   secius,    hac    etiam    ultro   concessa 
lymplialicis    vasis   facuUate,    haud    satis    causae   reperio,   propter 
quani  absorbentia  vasa    non    quidem  indiscriminatim  toto  capite 
osseam  substantiam  hauriant,  sed  quibusdam  tantum  locis  calva- 
riam  et  maxillam  superiorem  effodiant,  neque  utrobique,  sed  cer- 
tis    quibusdam    constitutisque   locis,    scrobes    in    ossibus    capitis 
ducant.     Verumtamen,  hisce  disquisitionibus ,  atque  dubitationi- 
bus  praetermissis,  non  possum  quin  mirer  veliementer,  recentis- 

simos  quoque  osteologiae  scriptores  pro  re  certa  et  explorata 
tradere,  sinus  pituitarios  in  nonimestri  foetu  penitus  desiderari, 
minime  recolentes,  Albinum  Cl.  liorum  sinuum  plerosque  in 
nonimestri  foetu  descripsisse,  atque  nitidissimis  adjectis  iconibus 
illustravisse .  Et  quidem  in  nominestri  foetu  cellulas  ethmoideas^ 
quemadmodum  Albikus  eas  delineavit,  prae  oculis  liabeo;  ^) 
maxillarem  sinum^  ^)  et  spheno  -hasilarem'^)  in  nonimestri  foetu, 
Iiabita  ratione  magnitudinis  totius  capitis  relata  ad  adultum  liomi- 
nem,  satis  distinctos  et  patulos  video ;  quin  etiam  spheno -hasi- 
larem  sinum  in  liac  tenera  aetate  non  modo  inclioatum,  sed  et 
extante  in  medio  ipsius  sinus  ligula  in  duos  loculos  mature  jam 
diremptum  conspicio.  Solus  frontalis  sinus  ille  est,  cujus  rudi- 
menta  adhuc  obscura  sunt  in  nonimestri  foetu,  non  quod  penitus 
desit,  sed  quia  per  eam  aetatem  sinus  frontalis  non  satis  distin- 
ctus  est  a  cellulis  ethmoideis^  quod  suadere  videntur  sima  in  foetu 
nasi  radix ,  et  in  adulto  bomine  frontalis  sinus  cum  cellulis  eth- 
moideis  continuata  series. 

Sunt  videlicet  sinus  narium  pituitarii,  ut  pleraeque  aliae 
ianimalium  partes,  quae  delineatae  quidem  in  embryonibus  sunt, 
sed  nonnisi   cum  totius    animalis   incremento   evolvuntur.      Cui 

n)  Icones  ossium  foetiis  Tab.  II.  Fig.  VIL  b.  Fig.  VIIL  b.  c. 
o)  Ibid.  Tab.  V.  Fig.  XXIX.  i, 
p)  Ibid.    Tab.  IV.  h. 

efTiciendae  rei,  praeter  eximias  illas  viies,  quibus  singulorum 
organorum  in  animalibus  nutritio  et  amplificatio  cientur  et  con- 
ficiuntur,  multum  ad  sinuum  pituitae  evolutionem  et  incremen- 
tum  conferre  puto  eam  animalis  oeconomiae  facultatem,  propter 
quam  ossium  primaeva  illa  reticulata^  levis^  cellulosa  textura  pro- 
cessu  temporis  certis  ossium  sedibus  se  adstringit,  et  in  com- 
pactum  corticem  vertitur,  alibi  vero  in  iisdem  ossibus  laxatur 
amplius,  et  in  spongiam  ultro  expanditur  et  intumescit.  Nempe 
primo  in  casu  nieclianica  necessitate  contingat  opportet,  ut  con- 
tracta  in  unum  ossea  spongia  et  in  durani  quidem,  sed  tenuem 
crustam  versa,  cavea,  quam  ea  spongia  ossea  intercipiebat,  ampli- 
ficetur.  Certe  id  manifestum  est  in  ossibus  cylindricis,  quae 
ossa  in  embryone  per  totam  ipsorum  altitudinem  spongiosa  et 
gossypiacea,  quam  primum  rigescere  in  medio  incipiunt  et  corti- 
cem  conficere,  fistula  simul  intus  incipit  apparere.  Id  ipsum  prae- 
ter  enunciatas  superius  causas,  locum  babere  in  evolutione  et  in- 
cremento  sinuum  pituitae  narium,  videlicet  aetate  crescente 
horum  sinuum  capacitatem  ampliorem  sensim  magis  evadere  quo 
circumfusae  sinubus  iisdem  spongiae  altitudo,  ea  copia  decrescit, 
ipsaque  ossea  spongia  in  compactos  sinuum  pituitae  parietes  ver- 
titur,  vero  similimum  est,  Qua  de  re  minus  erit  dubitationi 
locus  capitibus  osseis  per  varias  aetates  a  nonimestri  foetu  ad 
adultum  attente  perlustratis,  in  quibus  manifestissimum  est,  sinuum 
pituitae  amplitudinera  inversa  prorsus  ratione  se  liabere  ad  copiam 
osseae  spongiae,  seu  cellulosae  osseae  substantiae,  qua  in  foetu  eae 

caveae  circumvalatae  sunt.  Hisce  autetn  causis  incrementum 
sinuum  pituitae  promoventibus,  quas  primarias  lubet  appellere, 
secundarias  quasdam  alias  accedere  arbitror  a  mutata  figura  et 
positione,  quam  vicina  ossa  in  embryone  liabebant,  pendentes. 
Nam  turbinati  supremi  et  medii  aucta  in  puerulis  convexitas  a 
parte  septi  narium  cellulariim  ethmoidearum  expansioni  favet;  et 
dentium  molarium  in  pueris  eruptio  cum  adaucta  retrorsum 
arcus  alveolaris  convexitate  sinus  maxillaris  ampiitudini  plurimum 
conducit;  cujus  rei  documento  est,  decidente  dentium  molarium 
ordine ,  subsidenteque  retrorsum  arcu  alveolari,  sinum  maxillarem 
valdopere  arctari.  Et  nasi  radix  cum  frontis  glabella  in  pueris 
se  attollens,  et  superiores  cellulas  etimioideas  quadantenus  secum 
rapiens  sursum  facit,  ut  quae  inter  eas  celiulas  maxime  superiores 
sunt,  sedem  novam  et  nomen  a  fronte  recipiant,  mide  frontales 
sinus  appellantur.  Quibus  omnibus,  si  quis  aeris  quoque  inter 
respirandum  ultro  citroque  per  sinus  meantis  impulsiones  adnu- 
merare  voluerit ,  ei  quidem  ego  liaud  magnopere  refragabor, 
Huic  commentario  finem  impono,  eos,  quibus  plurimum  interest 
ossium  buraani  corporis  articulationes  novisse,  admonendo,  ut 
in  hujusmodi  disquisitionibus  recentissimorum  cadaverum  ossa, 
et  suis  adliuc  ilexilibus  ligamentis  instructa  et  revincta  adbibeant. 
Namque  rerura  usus  me  docuit,  lioc  a  prosectoribus  posthabito 
praecepto  evenisse,  ut  errores  nonnulli  circa  articulationum  ratio- 
nes  in  liumana  anatome  irrepserint,  quorum  unum  vacat  in  prae- 
sens  indicare,  atque  emendare. 

In  exsiccatis  nimirnra  ossibns,  ligameiitorniTiqiie  apparatit 
spoliatis,  spectata  capitis  femoris  cum  acetabulo  formae  conve- 
nientia  et  susceptionis  ratione,  nemo  cum  celebrioribus  anatomi- 
cis  non  dixerit,  licere  liomini  femur  in  omnes  plagas  expedite 
movere,  seu  fiectere  femur,  extendere,  addvicere  ad  alterum  femur, 
abducere.  Verumtamen  audeo  asserere,  nihil  magis  certum  esse, 
quam  nobis  minime  concessum  esse  femur  extendere ,  icl  est  retro 
lineam  todus  corporis  perpendlcidarem  iirs:ere.  Nimirum  stantes 
altero  pede,  si  sublatum  alterum  femur  retrabere  conaraur  retro 
lineam  totius  corporis  perpendicularem,  id  facere  omnino  non 
possumus;  et  si  quid  in  liac  re  proficere  videmur,  id  tantum  est, 
quantum  pelvim  atque  totum  truncum  flectimus  in  priora  supra 
juncturara  femoris.  Enim  vero  obstat  extensioni  femoris  cap- 
sularis  ligamenti  inaequalis  crassities,  et  insertionis  in  colbim 
femoris  peculiaris  quaedara  hujus  ligamenti  dispositio .  Scilicet 
capsulare  femoris  ligamentum  interiora  versus,  qua  musculis  psoas 
et  iliaco  interno  subest,  valde  tenue  est,  tenuissimum  idem  in 
posteriora,  qua  musculo  quadrato  tegitur .  At  vicissim  qua  capsu- 
lare  femoris  ligamentum  in  priora  spectat  crassissimum  est  et  fir- 
missimum,  idemque  non  recta  deorsum,  sed  obliquo  incessu  ab 
exteriori  loco ,  qui  est  supra  acetabuli  supercilium ,  in  interiorem 
plagam  radicis  colli  femoris  inter  duos  troclianteres  inseritur.   ^) 

q)  Weitbreciit.  Syndesmologia.  Tab.  XVIII.  Fig.  53.  Zona  anterior 
hujus  ligamenti  secunJum  naturam'  oL]ic[ue  magis  a  posterioribus  in  anteriora 
fertur,   ouam  in  ea   tabula    clelineatum   est . 

Propter  quam  insertionis  rationem  fit,  ut  dum  conamur  femur 
iirgere  retrorsum,  ligamenti  capsularis  pars  prior  posteriori  den- 
sior,  firmiorque  ultro  se  intorqueat,  et  intendatur  acriter,  exinde- 
que  extensionem  femoris  retro  lineam  corporis  perpendicularevi 
penitus  prolilbeat.  Id  autem  potissimum  a  peculiari  liac  ligamenti 
capsularis  femoris  inflexione,  et  crassitudinis  ligamenti  de  quo  agi- 
tur  inaequalitate  pendere  illud  imprimis  ostendit  confirmatque, 
quod  incisa  ligamentosa  capsula  capitis  femoris  a  parte  forami- 
nis  ovaliSy  atque  per  eam  fissuram  cultro  intra  articulum  adacto, 
ita  ut  coxendicum  ligamentum  alterum  teres  dictum  exscindatur, 
femur  nihilominus ,  in  recentissimo  quamvis  cadavere,  ne  liilum 
quidem  retro  lineam  corporis  perpendicularem  urgere  possumus. 
Quantopere  autem  liaec  conducant  ad  clarius  assequenda  ea,  quae 
in  statu  sano  ad  meclianicam  pertinent  stationis,  gressus  saltusque, 
in  statu  vero  morboso  ad  diagnosin  et  curationem  luxationis  femo- 
ris,  nemo  vel  leviter  liarum  rerum  gnarus  non  videt , 


cj^.   V/. 

TABULARUM   EXPLANATIO. 


T   A   B    U   L   A     1. 


Fig.  I.     - 

Tibiae  adulti  iiominis  bifariam  iii  longitudiiiem  difFissae 
pars   altera . 

Fig.    II-  ;;. 

Aitera  ejusdem  tibiae  (Fig.  I.)  pars,  acido  minerali  terreis 
particulis  exuta,  deinceps  longa  in  aqua  raaceratione  in,  reticula- 
twn  cellulosum   tomentum   undique   conversa. 

a.  a.  b  b  b  b.  Tibiae  durus  cortex  celluloso  prorsus  con- 
textu  factus,  nuilo  laminarum  neve  tabulatorum  in  eo  apparente 
\'estigio. 

Fig,  III, 


Os  parietale  foetus  perfectam  maturitatem  nondum  adepti, 
in  quo  reticulata  ossea  textura  ex  brevissimis  tractubus  ad  acutos 
angulos  simul  concurrentibus  facta  manifestissima  est,  tum  vero 
praeclare  in  eo  patet,  quantopere  a  veritate  recesserint,  qui  hacte- 
nus  docuerunt  parietalia  ossa  foetus  ex  fibris  constare  a  centro 
ad  peripberiam  porrectis. 


a.  Exigua  particula  ossis  parietalis  foetus   septimestris, 

b.  Eadem  vitris  acutissimis  in  magnam  amplitudinem  aucta, 
in  qua  videre  est,  extimam  ipsius  faciem,  qua(  nimirum  pericra- 
nio  tegitur,  eleganter  reticulatara  esse. 


Fig.  V. 

Ossis  teniporinn  foetus  septimestris  lente  vitrea  niultum  aucti 
sectio  perpendicularis,  in  qua  conspicere  licet,  faciem  ossis  exter- 
nam,  seu  statim  sub  pericranio  (aa)  totam  reticulatam  et  cellU' 
losam  esse,  internam  vero  (bb)  qua  idem  os  spectat  caveam 
cranii,  compacta,  stipata  lamina,  quam  vitream  anatomici  appel- 
lant,  factam. 

Fig.  VI. 


Portio  corticis  ossis  radii  foetus  seplimestris  acatissimis 
vitris  niagnopere  amplificata ;  qalppe  iiudo  oculo  spectata  qua- 
tuor  liiieas  longitudine,  altitudine  autem  dimidium  lineae  vix 
aequabat.  In  liac  corticis  ossei  particula ,  cujus  vasa  arteriosa 
subtilissime  fuei-ant  cera  repleta,  liquido  apparebat,  sanguifera 
vasa  in  ossibus  minime  per  rectas  lineas  inter  fictas  quasdam 
laminas  et  commentitia  tabulata  incedere,  sed  eadem  sanguifera 
vasa  reticulato  corticis  operi  alte  intertexta  esse  (aa)  ac  tandem 
in  cavum  medullare  prodeuntia  (bb)  cum  meditullii  sanguiferis 
vasis  crebras  inire  anastomoses. 


Tibia  pulli  gallinacei  adhuc  in  ovo  degentis;    die  videlicet 
decima  quarta  ab  incubatione. 


Fig.    TIII. 

Eadem  pulli  tibia  magnitudine  valde  aucla. 
a  a.  Extremitates  tibiae  cartilagineae  strigosae,  exsiccatae . 
b  b.    Media  tibiae  pars  ossefacta,   eademque  teniii  osseo  re- 
ticulo  conflata. 

Fig.   IX. 


Idem  tibiae  pulli  os  secundum  loiigitadinem  diffissum,  cuj  us 
parietes  per  totam  ipsorum  altitudinem  gossypiacei  duntaxat,  re- 
ticulati  ac  celliilosi  sunt,  nullo  in  iis  apparente  indicio  lamina- 
rum,  aut  tabulatorum. 


T   A   B   U   L   A     II. 


Fifr.    I. 


Tibia  adulti  Iiominis,  terra  ac  humiditate  spoliata,  mox  in 
oleo  terebinthinae  conjecta  e  adverso  lumine  spectata.  In  Iiac 
praeparatione,  propter  summam  objecti  pelluciditatem ,  reticulata 
totius  ossis  textura.,  singillatim  Tero  duri  corticis  (aaa)  praeciare 
distincteque  visebatur. 

b  b  b.  Ejusdem  tibiae  partes  nonnullae,  quae  acidis  minera- 
libus  non  satis  fuerant  snbactae  et  in  cartilagineum  parencliyma 
Tconversae. 

Fig.  n, 

a  a.  Tenelli  canis  tibia,  cujns  in  fistula  medullari,  dum  vi- 
reret,  foramine  facto,  (b)  fila  carpta  de  industria  intus  adacta 
fuerunt,  vastata  meduUa.      Circa   quadragesimum  ab  hac  opera- 

tione  tliem  repertum  est,  corticem  tibiae  (aa),  qui  in  tenello  illo 
cane  lineae  dimidiae  crassitudinem  vix  aequabat,  in  spongiam 
osseam  intumuiase  sex  et  amplius  linearum  altitudine. 

Fig.  III. 

Pueri  quinqnennis  rachitide  cum  mollitudine  ossium  de- 
cessi  tibia.  Haec  in  oieo  terebinthinae ,  absque  ulla  alia  admi- 
nistratione,  demersa,  omnino  ut  ossa,  e  quibus  terra  acidorum 
mineralium  liausta  elicita  fuit,  pellucebat.  Levis  valdopere  erat 
et  facile  scissilis,  sectaque  in  longitudinem  tota  undique  spon- 
giosa  intus  reperta  est,  ipseque  cortex  (dee)  i-eticulato  celluloso 
opere  faetus  manifesLo  conspiciebatur . 

Fig.    IV. 

Osseus  cortex  ex  medietate  tibiae  adulti  liominis,  qua  soli- 
dissimus  et  firmissimus  est,  desumptus.  Idem,  subducta  acidis 
mineralibus  terra,  suspensus  in  spiritu  vini,  reticulatam  texturam 
quam  iuculentissime  patefecit,  nullo  in  eo  vel  exiguo  apparente 
tabulatorum   vestigio. 

a  a.  Fimbriae  cellulosae  corticis  ossei,  textui  molli  celluloso 
valde  aiFines. 

T   A   B   U    L   A     III 


^     ■        Firr.    I. 

Molossi  femur  callo  post  fracturam  instauralum.  Cmn 
adhuc  lenellum  animal  esset,  femurjipsi  fregeram.  •  Anno  post, 
cane  ob  alias  causas  necato,  atque  femore  eodem,  serra  per  mediurrj 
secundum  longitudinem  ducta,  diviso,  repertum  est,  callwn  (cc) 
eadem  proportione  qua  reliquae  femoris  partes  incremeBtum 
surapsisse,  atque  porro  durum  ipsius  ossis  corticem,  circum  calli 
regionem,  ^dtae  et  circulationis  viribus  in  spongiam  laxatum  in- 
tumuisse  adeo,  ut  et  continuitatem  substantiae  atque  texturae 
cum  ipso  callo  constitueret,  et  amplitudinem  totius  ossis  in  sede 
fractuiae  cum  firmitudine  augeret. 


Fig.     11.  :., 

b  b.  Tibiae  adulti  liominis  exostosis,  ex  emollita  vi  morbi 
ossis  superficie  exsurgens,  mox  blandis  advectis  liumoribus  et 
terrae  addilione  obdurata.  Penitior  liujus  tumoris  fabrica  osten- 
dit  exostosim  genuino  ossi  quam  simillimam  esse,  seu  potius  ossei 
parencliymatis  expaiisioneni  esse  atque  intumescentiam . 


TAB  II 


'^  ^f?ic/erloni  c/e/m  ef  •-/-u/p . 

Fig.   III, 


jS^ecrosis  tibiae  aclulti  liominis  ob  tabem  illatam  fistulae 
medullari  oborta.  Os  leve  erat  praeter  consuetudiiiem  et,  serra 
niillo  negotio  per  medium  ipsius  ducta,  scissile.  Durus,  qui  olim 
ejusdem  ossis  cortex  erat,  nunc  soluto  reticulato  textu  celluloso 
in  spongiosavi  substantiam  mutatus  conspicitur,  (aaa)  qua  ossea 
spongia  meditullii  jacturam  compensare  natura  annisa   est. 


L  e  i  p  z  i  g, 

